hotchpotch/miracl-hf-unified huggingface dataset:
హథీరాంజీ మఠం
హథీరాంజీ మఠం తిరుమలలో వేంకటేశ్వర స్వామి భక్తుడైన హథీరాం బాలాజీ అనే భక్తుని పేరుమీదున్న మఠం. తిరుమల ఆలయ నిర్వహణకు గాను తిరుమల తిరుపతి దేవస్థానం ఏర్పాటు చేయక మునుపు హథీరాంజీ మఠం 1843 నుంచి 1932 వరకు ఆలయాన్ని నిర్వహించారు. ఈ మఠానికి తిరుపతి చుట్టుపక్కల భూములున్నాయి. ఈ భూముల విషయమై పలుమార్లు వివాదాలు చోటుచేసుకుంటున్నాయి.
తిరుమలలో జియ్యంగారి మఠం, ఉత్తరాది మఠం, బైరాగి మఠం, శృంగేరి మఠం లాంటి అనేక మఠాలు ఉన్నా హథీరాంజీ మఠం ప్రత్యేకమైంది. మిగత మఠాలు ఏదైనా ఒక కులానికో, ఆధ్యాత్మిక సాంప్రదాయానికి చెందిన వారికి మాత్రమే ఆశ్రయం కల్పిస్తే హథీరాంజీ మఠం మాత్రం ఎవరికైనా సేవలు అందేవి. ఇక్కడికి ముఖ్యంగా ఉత్తరాది నుంచి వచ్చిన భక్తులే ఎక్కువగా ఉండేవారు.
ఊడిమూడి
ఊడిమూడి తూర్పు గోదావరి జిల్లా, రామచంద్రాపురం మండలానికి చెందిన గ్రామము.
బ్రహ్మచారిణీ దుర్గా
బ్రహ్మచారిణీ దుర్గా దుర్గాదేవి అవతారాల్లో రెండో అవతారం. గురువు వద్ద బ్రహ్మచార్యాశ్రమంలో తోటి విద్యార్థినులతో ఉండే అమ్మవారి అవతారం ఇది. నవదుర్గల్లో రెండో అవతారమైన బ్రహ్మచారిణీ దుర్గా దేవిని నవరాత్రుల్లో రెండోరోజున పూజిస్తారు. తెల్లని చీర దాల్చి, కుడి  చేతిలో జప మాల, కమండలం, ఎడమ చేతిలో కలశం ధరించి ఉంటుంది బ్రహ్మచారిణీ దేవి.
బ్రహ్మచారిణీ అనే పదం సంస్కృత భాష నుండి వచ్చింది:
మొత్తంగా బ్రహ్మచారిణీ అంటే బ్రహ్మచర్యంలో ఉన్నది అని అర్ధం. ముఖ్యంగా వేదాధ్యయనం చేసే వివాహం కాని విద్యార్ధిని.
పురాణాల ప్రకారం పార్వతీ దేవి శివుణ్ణి వివాహం చేసుకోవాలని  కోరుకుంది. ఆమె తల్లిదండ్రులైన మేనకా, హిమవంతులు అది దుర్ఘటమైన కోరిక అని చెప్పినా, ఆమె పట్టుదలతో శివుని కోసం 5000 ఏళ్ళు తపస్సు చేసింది. తారకాసురుడనే రాక్షసుడు శివ సంతానం చేతిలో  తప్ప చనిపోకుండా వరం పొందాడు. సతీదేవి వియోగంలో ఉన్న శివుడు  తిరిగి వివాహం చేసుకోడనీ, ఆయనకు సంతానం కలిగే అవకాశం లేదు  కాబట్టి ఆ రాక్షసుడు అలా వరం కోరుకున్నాడు. కానీ భవానీ పార్వతీ  దేవిగా జన్మెత్తి, శివుని కోసం తపస్సు చేస్తోందని ముందే తెలిసిన  దేవతలు పార్వతీదేవిపై శివుడికి ప్రేమ కలిగేలా చేయమని   మన్మధుణ్ణి కోరతారు. శివునిపై పూలబాణం వేసిన మన్మధుణ్ణి దగ్ధం చేస్తాడు శివుడు. నిరాశ చెందని పార్వతి శివునిలాగానే ఉండేందుకు బ్రహ్మచారిణి అయి, తపస్సు చేస్తూ ఉంటుంది. అలా బ్రహ్మచారిణీ అవతారంలో ఘోరతపస్సు చేస్తుంది అమ్మవారు. ఈ విధంగా సన్యాసిని అయి తిరుగుతూ, తనకు సేవ చేస్తున్న పార్వతి పట్ల అనురాగం పెంచుకుంటాడు శివుడు. కానీ సతీదేవి తప్ప ఇంకెవరూ తన భార్యా కాలేరని భావించి శివుడు, తన గురించి తానే పార్వతీదేవికి తప్పుగా చెప్తాడు. తాను దొంగ సన్యాసిని అంటూ స్వనింద చేసుకుంటాడు. కానీ పార్వతీ దేవి అ మాటలను నమ్మకుండా తన తపస్సు తీవ్రతరం చేస్తుంది. చివరికి శివుని పట్టుదలపై పార్వతి ప్రేమే గెలవడంతో ఆమెను వివాహం చేసుకోవడానికి అంగీకరిస్తాడు.
"దధానాకర పద్మాభ్యా మక్షమాలా కమండలూ
దేవీ ప్రసీదతు మయి బ్రహ్మచారిణ్యనుత్తమా"
నవదుర్గల్లో రెండో అవతారమైన బ్రహ్మచారిణీ దుర్గా దేవిని నవరాత్రుల్లో రెండో రోజైన ఆశ్వీయుజ శుక్ల విదియ నాడు పూజిస్తారు.
కన్యాశుల్కం (మొదటి కూర్పు)
కన్యాశుల్కం మొదటి కూర్పు నాటకాన్ని గురజాడ అప్పారావు 1892లో రాసిన తెలుగు నాటకం. సుప్రసిద్ధమైన రెండవ కూర్పుకు దీనికి చాలా పోలికలు, భేదాలు ఉన్నాయి.
గిరీశం విజయనగరం బొంకుల దిబ్బ వద్ద ఉండగా నాటకం ప్రారంభం అవుతుంది. గిరీశం చేసిన అప్పులు తీర్చమని ఊళ్ళోవాళ్ళు అడుగుతూంటే వారి బారి నుంచి తప్పించుకునేందుకు తన శిష్యుడైన వెంకటేశానికి చదువు చెప్పే వంకతో వారి గ్రామానికి వెళ్ళిపోతాడు. వెంకటేశం అప్పటికే పరీక్ష తప్పి ఉండడంతో, ఇంట్లో తండ్రి కొడతాడేమోనన్న భయంతో ఉండడాన్ని కనిపెట్టి అతనికి తండ్రితో దెబ్బలు తప్పిస్తానని చెప్పి ఊరికి వస్తాడు.
మొదటి కూర్పుకీ కన్యాశుల్కం నాటకంగా ప్రఖ్యాతి చెందిన రెండవ కూర్పుకీ మధ్య చెప్పుకోదగ్గ ప్రధానమైన భేదాలు ఉన్నాయి.
పూనమ్ బజ్వా
పూనమ్ బజ్వా భారతీయ సినిమా నటి. తెలుగు, తమిళ, మలయాళ, కన్నడ చిత్రాలలో నటించింది.
పూనమ్ ముంబై లోని పంజాబీ కుంటుబంలో 1985, ఏప్రిల్ 05 న జన్మించింది. తండ్రి అమర్జిత్ సింగ్ నౌకాదళ అధికారి, తల్లి దీపికా సింగ్ గృహిణి. చెల్లెలు పేరు దయా.
2005 లో మిస్ పూణేగా గెలిచింది. పై చదువులు చదువుకుంటూనే పార్ట్ టైమ్ మోడలింగ్ ప్రారంభించింది. ఒక రాంప్ షో కోసం హైదరాబాద్ కి వచ్చినపుడు, మొదటి సినిమా దర్శకుడు చూసి తన సినిమాలో నటించాలని కోరారు. 12వ తరగతి చదివిన పూనమ్, తన కాలేజి చదువుకు ఐదు నెలల విరామం ఉండడంతో, చిత్రంలో నటించటానికి అంగీకరించింది. పూణేలోని SIMC నుండి సాహిత్యంలో డిగ్రీ అందుకుంది.
2005లో వచ్చిన మొదటి సినిమా ద్వారా తెలుగు సినీరంగంలోకి అడుగుపెట్టిన పూనమ్, అక్కినేని నాగార్జునతో బాస్, భాస్కర్ దర్శకత్వంలో వచ్చిన పరుగు సినిమాలతో సహా పలు తెలుగు చిత్రాలలో నటించింది.
2008లో హరి దర్శకత్వంలో వచ్చిన సేవల్ అనే మసాలా చిత్రం ద్వారా తమిళంలోకి అడుగుపెట్టి, తనవట్టు, కచేరీ అరామ్బం, ద్రోహి వంటి చిత్రాలలో నటించింది.
కొత్త దర్శకుడు ప్రవీణ్ దర్శకత్వంలో నటించింది. మమ్ముట్టి మరియు మోహన్ లాల్తో కలిసి నటించింది. రఫీ మెకార్టీన్ దర్శకత్వంలో వచ్చిన చైనా టౌన్ అనే మలయాళ సినిమాలో ఎమిలీ పాత్రలో మోహన్ లాల్, దిలీప్, జయరాం, సూరజ్ వెంజారామూడ్, మరియు కావ్య మాధవన్ లతో నటించింది.
'ఓం' సినిమాను తెర‌కెక్కించిన సునీల్ రెడ్డితో పూనమ్ కి రహాస్యంగా పెళ్లి జరిగిందని వార్తలు వచ్చాయి.
సిదు రివర్ బ్రిడ్జ్
సిదు రివర్ బ్రిడ్జ్ (Sidu River Bridge) అనేది చైనాలో యేసంగూ నగర సమీపంలో సిదు నది యొక్క లోయ పై 496 మీటర్ల (1627 అడుగులు) ఎత్తున, 1,222 మీటర్ల (4,009 అడుగులు) పొడవున నిర్మించబడిన ఒక వేలాడే వంతెన. ఇది ప్రపంచంలోనే అత్యంత ఎత్తయిన వంతెనగా పేరు గాంచింది. ఈ వంతెన CCSHCC సెకండ్ హైవే కన్సల్టెంట్స్ కంపెనీ లిమిటెడ్ చే రూపకల్పన చేయబడింది. దీని నిర్మాణానికి 720 మిలియన్ యువాన్ ల (సుమారు US $ 100 మిలియన్) వ్యయమైంది. దీనిపై 2009 నవంబరు 15 న ట్రాఫిక్ ప్రారంభమైంది.
కంచిలోని దేవాలయాల జాబితా
కాంచిపురం ను కంచి, కాంచి అని కూడా అంటారు. తమిళనాడు  రాష్ట్రంలోని ఈ పట్టణం దేవాలయాలకు ప్రసిద్ధి చెందింది. పల్లవుల రాజధానిగా కూడా వెలుగొందింది ఈ పట్టణం. పూర్వం ఈ పట్టణాన్ని కాంజీవరం, కాంచీ పట్టణం అని వ్యవహరించేవారు. "వేయి ఆలయాల పట్టణం" అని కూడా పిలిచేవారు. ప్రస్తుతం కాంచీపురం జిల్లకు రాజధానిగా ఉంది. చెన్నై నుంచి దాదాపు 72 కిలోమీటర్ల దూరంలో ఉంది కంచి.
హిందువులకు మోక్షప్రదానమైన ఏడు నగరాల్లో కాంచీపురం ఒకటి. మోక్షభూమి, శక్తి భూమిగా ఈ క్షేత్రం ఎంతో పవిత్రమైనదిగా హిందువుల నమ్మకం. గరుడ పురాణం ప్రకారం మోక్షన్ని ఇచ్చే నగరాలు ఏడు  అవి వరసగా అయోధ్య, మధుర, హరిద్వార్, కాశీ, అవంతికా, ద్వారక,  కంచి. అంత ప్రాముఖ్యత కలిగిన ఈ నగరంలో అడుగడుగునా  దేవాలయాలే దర్శనమిస్తాయి.
హిందువుల ముఖ్యమైన దేవాలయాల్లో చాలావరకు కాంచీపురంలోనే ఉండటం విశేషం, ప్రముఖ వైష్ణవాలయం వరదరాజస్వామి ఆలయం, శైవాలయం ఏకాంబ్రేశ్వరస్వామి గుడి, శక్తి క్షేత్రం కామాక్షి దేవి ఆలయం, కుమార కొట్టం, కచెపేశ్వర దేవాలయం, కైలాసనాథ ఆలయం వంటి దివ్య ఆలయాలు కంచిలో ఉన్నాయి.
దివ్య దేశాలు - దివ్య ప్రబంధంలో పేర్కొన్న వైష్ణవాలయాలను దివ్య దేశాలని పిలుస్తారు. 6-9 శతాబ్దాల మధ్య ఉన్న ఆళ్వారులు రాసిన దివ్య ప్రబంధాలలో ఈ క్షేత్రాల ప్రస్తావన వస్తుంది. కాంచీపురం ఒక్కదానిలోనే 15 దివ్య దేశాలుండటం విశేషం. పదల్ పెట్ర స్థలం - 63 నాయనార్లలో ప్రముఖులైన ముగ్గురు నాయనార్లు అప్పర్, సుందరర్, తిర్గుణ సంబంధర్ లు రాసిన తమిళ శైవ సాహిత్యం తేవరంలో ప్రస్తావించిన శైవ పుణ్యక్షేత్రాల్లో 11 పాదల్ పెట్ర స్థలాలు కాంచీపురంలోనే ఉన్నాయి. వీరు 7-8 శతాబ్దాల మధ్యలోని వారు.
అటు వైష్ణవాలయాలు, ఇటు శైవాలయాలు, అష్టాదశ పీఠాల్లో ఒకటైన  కామాక్షీ ఆలయాలతో ఎంతో ప్రాశస్త్యం ఉంది ఈ నగరానికి.
రైనోవైరస్
రైనోవైరస్ సర్వసాధారణంగా కనిపించే ఒక వైరస్. జలుబును కలుగజేసే వైరస్ లలో ఇది ప్రధానమైనది. ఇది ముక్కులో ఉండే 33-35 డిగ్రీ సెంటీగ్రేడ్ ఉష్ణోగ్రత వద్ద సులభంగా వ్యాప్తి చెందుతుంది. ఇది పికోర్నావైరస్ (Picornavirus) అనే జాతికి చెందినది. దీని ఉపరితల ప్రోటీన్లను బట్టి సుమారు 99 రకాలు గుర్తించారు. ఇవి సుమారు 30 నానో మీటర్ల పరిమాణం కలిగిన అతి చిన్న వైరస్ లు. దీనితో పోలిస్తే స్మాల్ఫాక్స్, వ్యాక్సీనియా మొదలైన వైరస్ లతో పోలిస్తే ఇది సుమారు 10 రెట్లు చిన్నది.
ఇటీవల నేషనల్ అకాడమీ ఆఫ్ సైన్సెస్ నిర్వహించిన ఒక అధ్యయనంలో ఆసక్తికరమైన విషయం తేలింది. చల్లగా ఉండే వాతావరణంలో మనకు జలుబును కలిగించే రైనోవైరస్ చాలా తొందరగా పెరుగుతుంది. మన శ్వాసమార్గాల్లో మరింత సులువుగా, వేగంగా పునరుత్పత్తి చెందుతుందని ఈ పరిశోధన స్పష్టం చేస్తున్నది.
అంతేగాక చల్లని వాతావరణంలో మన వ్యాధి నిరోధక వ్యవస్థ కూడా బలహీనంగా ఉంటుంది. తద్వారా వైరస్ చాలా సులభంగా లోపలికి ప్రవేశించగలుగుతుంది. ఎలుకలోని శ్వాసమార్గాల నుంచి సేకరించిన కణాలను సాధారణ శరీర ఉష్ణోగ్రత, ఊపిరితిత్తుల ఉష్ణోగ్రత (37 డిగ్రీల సెంటీగ్రేడ్), తక్కువ ఉష్ణోగ్రత (33 డిగ్రీల సెంటీగ్రేడ్) లలో ఉంచి వాటిపై రైనోవైరస్ చర్యలను గమనించి, ఈ అంశాన్ని స్పష్టపరిచారు.
మానవునిలో రైనోవైరస్ అనే నాలుగు రకాల ఎండెమిక్ కరోనా వైరస్ ల వల్ల జలుబు వస్తుంది. అయితే మొదట్లో మనవులలో లేని ఈ వైరస్ మనలోకి ఒంటెల ద్వారా సంక్రమించిందని జర్మనీ శాస్త్రవేత్తలు కనుగొన్నారు. అయితే వీటి వల్ల మానవులకు ఎలాంటి హానీ లేదని వీరు చెబుతున్నారు. జర్మనీలోని యూనివర్సిటీ హాస్పిటల్ ఆఫ్ బాన్ పరిశోధకుడు క్రిస్టియన్ డ్రోస్టెన్ బృందం ఈ వైరస్‌లలో ఒకటైన హెచ్‌సీవోవీ-229ఈ వైరస్ మూలాలను కనుగొన్నారు. గబ్బిలాలు, మానవులు, తదితరాలపై చేసిన పరిశోధనల్లో ఒంటెల నుంచే సాధారణ జలుబు మానవులకు సంక్రమించినట్లు తేలిందని వీరు తేల్చారు. అయితే ఈ వైరస్‌కు వ్యతిరేకంగా ఇప్పటికే మానవుల్లో నిరోధక శక్తి పెంపొందిందని పేర్కొన్నారు.
స్కాట్‌శాట్-1
స్కాట్‌శాట్-1 ఉపగ్రహాన్ని ఇస్రో సంస్థ రూపొందించినది.ఇస్రో భారతదేశం యొక్క ప్రతిష్టాత్మక అంతరిక్ష పరిశోధన సంస్థ.సముద్ర జలాల వాతావరణ పరిశీలన,పరిశోధన మరియు ప్రపంచవ్యాప్తంగా సముద్ర జలాల్లో జరిగిగే మార్పులను గమనించే ఉద్దేశ్యంతో ఓసెన్శాట్ ఉపగ్రహాల ప్రయోగం జరిగింది.ఆ క్రమంలో ఇస్రో సెప్టెంబరు23,2009 న ఆంధ్రప్రదేశ్ లోని,నెల్లూరు జిల్లాలోని శ్రీహరికోటలోని సతీష్ దవన్ అంతరిక్షప్రయోగ కేంద్రంనుండి ఓసెన్‌శాట్-2ని ప్రయోగించారు. కక్ష్యలోకి విజయవంతంగా ప్రవేశపెట్టినప్పటికి. ఫిబ్రవరి 20,2014 తరువాత ఏర్పడిన సాంకేతిక సమస్యల వలన ఈ ఉపగ్రహం పనిచెయ్యడం మాని వేసింది. ఓసెన్ షాట్-3 మరియు ఓసెన్‌శాట్-3A ఉపగ్రహాలను 2018 మరియు 2019 లో ప్రయోగించే విధంగా ప్రణాళిక ఉండడంతో,ఈ మధ్య కాలంలో ఉపగ్రహం పనిచెయ్యక పోవడం వలన కల్గే నష్టాన్ని భర్తీ చెయ్యటానికి స్కాట్‌శాట్-1 ఉపగ్రహాన్ని తయారుచేసి ప్రయోగించినది. ఇది తక్కువ బరువుఉన్న ఉపగ్రహం దీనిని లఘుఉపగ్రహం అనికూడా అనవచ్చును.ఈఉపగ్రహం బరువు 371 కిలోలు మాత్రమే.
ఈ ఉపగ్రహం పనిచేయు,సేవలు అందించుటకు నిర్దేశించిన కాలం 5 సంవత్సరాలు.ఇస్రో డైరెక్టరు తాపాన్ మిశ్రా చెప్పిన దాని ప్రకారం సాధారణంగా ఒక ఉపగ్రహాన్ని తయారు చేయుటకు కనీసం 3 సంవత్సరాల సమయం కావాలి.అయితే అంతకు ముందు ప్రయోగాలలో ఉపగ్రహాల తయారీలో ఉపయోగించగా మిగిలిన భాగాలను 40% వరకు ఈ ఉపగ్రహతయారీలో వాడం వలన ఈఉపగ్రహాన్ని కేవలం ఒకసంవత్సరకాలంలో పూర్తి చెయ్య గలిగా రు.
ఈ ఉపగ్రహం లో ఓసన్‌శాట్-2 లో ఉపయోగించినటువంటి 13.515 GHz లో పనిచేయు KU-బాండ్ స్కట్టేరోమీటరు రాడారు పరికరాన్నే ఈ స్కాట్ శాట్-1 ఉపగ్రహంలో అమర్చారు.
371 కిలోల బరువు ఉన్న ఈ ఉపగ్రహం సుర్యానువర్తన కక్ష్యలో భూమినుండి 720 కి.మీఎత్తులో,98.1డిగ్రీల ఎటవాలులో ప్రదక్షణలు చెయ్యులాగా ప్రవేశ పెట్టారు.దృవియ కక్ష్యలో ప్రదక్షిణలుచెయ్యు ఈ ఉపగ్రహం భూమిని మొత్తం చుట్టి రావటానికి రెండు రోజుల సమయం పట్టుతుంది.ఈ ఉపగ్రహం సేవలు అందించుకాలం 5 సంవత్సరాలు,24 గంటలు వాతావరణ పర్యవేక్షణచేస్తుంది.0-360డిగ్రీలకోణంలో 3మీ/సెకండు నుండి 30 మీ/సెకండు వరకు కొలమానం చెయ్యగలదు.
ఈఉపగ్రహన్ని పిఎస్‌ఎల్‌వి-సీ35 అనే ఉపగ్రహవాహకనౌక ద్వారా అంతరిక్షంలో ప్రవేశపెట్టారు.ఈఈ ఉపగ్రహంతో పాటు మరో ఏడుచిన్న ఉపగ్రహాలను(మొత్తం 8) రెండు కక్ష్యలలోప్రవేశపెట్టారు.శనివారం రోజున మొదలై, 48:30 గంటల పాటు జరిగిన కౌంట్‌డౌన్ తరువాత, సోమవారం ఉదయం 9:12 నిమిషాలకు పిఎస్‌ఎల్‌వి-సీ35 మొదటి ప్రయోగ వేదిక నుండి గగనం వైపుకు దూసుకెళ్ళింది. ప్రయోగం మొదలైన సమయం నుండి స్ట్రాపాన్ బూస్టరులు మరియు కోర్ మోటర్లు మొత్తం 111 సెకన్లపాటు మండిన తరువాత, మొదటిదశ విజయవంతంగా ముగిసింది. రెండవదశ 262 సెకన్ల పాటు కొనసాగగా, మూడవదశ 586 సెకన్ల పాటు కొనసాగింది. చివరి నాల్గవదశ 1021 సెకనులు మండింది. అనంతరం స్వదేశీ ఉపగ్రహం స్కాట్‌శాట్-1 ని 1058 సెకన్లకు (17:40గంటలకు) విజయవంతంగా 724 కి,మీ ఎత్తున సూర్యానువర్తన ధ్రుకక్ష్యలో ప్రక్షేపించింది. 1.05 గంటల తరువాత రాకెట్ నాలుగవ దశను (PS-4) రెండు విడతలుగా మండించి వాహకనౌకను 55 కి.మీ దిగువకు ప్రయాణింపచేసారు. భూమికి 669 కిలోమీటర్ల ఎత్తులో సూర్యానువర్తన కక్ష్యలో 98.21 డిగ్రీల వాలులో మిగతా 7 ఉపగ్రహాలను అంతరిక్షంలో ప్రవేశపెట్టారు..
బిత్తిరి సత్తి (చేవెళ్ళ రవి)
బిత్తిరి సత్తి (ఏప్రిల్ 5, 1979) (రవి చేవెళ్ల) ప్రముఖ టెలివిజన్ వ్యాఖ్యాత. తీన్మార్ సావిత్రి తో కలిసి ప్రముఖ తెలుగు న్యూస్ ఛానలైన V6లో ప్రతిరోజు రాత్రి 9.30కి వచ్చే తీన్మార్ వార్తలలో సమాచారాన్ని అందిస్తుంటాడు.
బిత్తిరి సత్తి అసలు పేరు కావలి రవికుమార్ (చేవెళ్ల రవి). కావలి నరసింహ, యాదమ్మ దంపతులకు తెలంగాణ రాష్ట్రంలోని రంగారెడ్డి జిల్లా, చేవెళ్ల మండలంలో పామెన గ్రామంలో 1979, ఏప్రిల్ 5న జన్మించాడు. పాఠశాల విద్యను పామెనలో చదివిన రవి, మాధ్యమిక విద్యను చేవెళ్లలో పూర్తిచేశాడు.
చిన్నప్పటినుండి సినిమాలపై ఇష్టం పెంచుకున్న రవి, తాను కూడా సినిమాలలో నటించాలనుకున్నాడు. అందుకోసం పక్క ఊరిలో ఉన్న నాటక కళాకారుల వద్ద రంగస్థల నటనలో శిక్షణ తీసుకొని నాటకాలలో నటించాడు.
2012లో జీ తెలుగులో ప్రసారమైన "కామెడీ క్లబ్" అనే రియాలిటీ షోలో పాల్గొన్నాడు. అనంతరం జర్నలిజం మీద ఉన్న ఆసక్తితో జర్నలిజం కోచింగ్ లో చేరాడు. కోర్స్ అయిపోయాక వ్యాఖ్యాతగా వివిధ ఛానల్స్ లో పనిచేశాడు. 2015లో వి6 ఛానల్ లో చేరాడు. తీన్మార్ అనే కార్యక్రమంతో రవికి పాపులారిటీ రావడమేకాకుండా, రవి రాకతో ఆ కార్యక్రమం విజయవంతమైయింది.
తీన్మార్ వార్తల కార్యక్రమంతో వి6 రేటింగ్ పెరిగింది. వివిధ ఛానళ్లలోని కార్యక్రమాలు ఈ తీన్మార్ వార్తల కార్యక్రమం పోటీని తట్టుకోలేకపోతున్నాయి.
సినిమాలో అవకాశం కోసం 2003లో హైదరాబాద్ వచ్చి, కృష్ణానగర్ లోని డైరెక్టర్లను కలిసేవాడు. తరువాత తమ్మారెడ్డి భరద్వాజ దగ్గర అసిస్టెంట్ మేనేజర్‌ గా చేరాడు. కొన్నిరోజుల తరువాత ఒక వ్యక్తి ఇచ్చిన సలహాతో 2005లో డబ్బింగ్ ఆర్టిస్ట్‌గా యూనియన్ మెంబర్‌ షిఫ్ తీసుకున్నాడు. 15 సంవత్సరాలుగా డబ్బింగ్ కళాకారుడిగా పనిచేస్తూ, 150 సినిమాల వరకు డబ్బింగ్ చెప్పాడు. అలా, సీమశాస్త్రి చిత్రంలోని చిన్న పాత్రతో తెలుగు సినిమారంగంలోకి అరంగేట్రం చేశాడు. ఆ తరువాత ప్రతిష్టాకరమైన రుద్రమదేవి చిత్రంలో సామంత రాజు పాత్రలో నటించాడు.
మల్లి
మల్లిఖార్జున్ అలియాస్ మల్లి తెలుగు సినిమా దర్శకుడు. కృష్ణవంశీ దగ్గర అసిస్టెంటు డైరెక్టరుగా తన కెరీర్‌ను ప్రారంభించిన మల్లి, కొన్నాళ్లు "ఢమరుకం" దర్శకుడు శ్రీనివాసరెడ్డి దగ్గర, ఆ తర్వాత పూరి జగన్నాధ్ దగ్గర కూడా పనిచేశారు. అల్లరి నరేష్, సదా ముఖ్యపాత్రలు పోషించిన "ప్రాణం" ఈయన దర్శకత్వం వహించిన మొదటి చిత్రం. ఈ సినిమా తర్వాత కళ్యాణ్‌రామ్ నటించిన అభిమన్యు (2003), కత్తి (2010), షేర్ (2016) మొదలైన సినిమాలకు దర్శకత్వం వహించారు.
పన్నా రాయల్
పన్నా రాయల్ టాలీవుడ్ యువ దర్శకుల్లో ఒకరు.
నెల్లూరులో జన్మించిన ఈ దర్శకుడు, కడపలో చదువుకున్నారు. ఆ తర్వాత ముంబయిలో స్థిరపడ్డారు. ఇతని అసలు పేరు పవన్. ఉద్యోగ రీత్యా వీఎఫ్ఎక్స్ సూపర్‌వైజర్ అయిన రాయల్, తెలుగు సినిమాల మీద ఆసక్తితో చిత్రరంగంలోకి ప్రవేశించారు. తొలుత చిన్న సినిమాతో తన కెరీర్‌ను ప్రారంభించాలని భావించిన రాయల్, కాలింగ్ బెల్ అనే పేరుతో 2015లో ఒక హారర్ సినిమాకి దర్శకత్వం వహించారు.
తను ఎవరి దగ్గరా కనీసం అసిస్టెంట్ డైరెక్టరుగా కూడా పనిచేయకుండానే, కేవలం వీఎఫ్ఎక్స్ సూపర్‌వైజర్‌గా చేసిన అనుభవంతోనే దర్శకత్వం చేశానని చెబుతుంటారు రాయల్. 2016లో కాలింగ్ బెల్ సినిమాకి సీక్వెల్ తీసే ప్రయత్నంలో ఉన్నారు ఈ యువ దర్శకుడు.
కుప్పిలి పద్మ
కుప్పిలి పద్మ ప్రముఖ తెలుగు రచయిత్రి.
విశాఖపట్నంలో జన్మించిన పద్మ, ప్రస్తుతం హైదరాబాద్‌లో నివసిస్తున్నారు. అలాగే ఓ ఓవర్సీస్‌ ఎంటర్‌టైన్‌మెంట్‌ కంపెనీలో క్రియేటివ్‌ డైరెక్టర్‌గా పనిచేస్తున్నారు. అమృత వర్షిణి అనే పుస్తక ప్రచురణతో సాహిత్య ప్రస్థానాన్ని ప్రారంభించిన పద్మ ఇప్పటికి అనేక కథలురాశారు. తన రచనల్లో సంభాషణలను క్లుప్తంగా, సూటిగా, పదునుగా, కళాత్మకంగా, వ్యంగ్యపూరితంగా చెప్పడం ఆమె ప్రత్యేకత. కథా ప్రక్రియలోనే కాకుండా కాలమిస్టుగా కూడా పద్మ సుపరిచితురాలు. చాసో ట్రస్టు ప్రతియేటా అందించే ప్రతిష్ఠాత్మక చాగంటి సోమయాజులు చాసో సాహితీ పురస్కారం, 2009లో కుప్పిలి పద్మను వరించింది. విహంగ వెబ్ పత్రికలో సంపెంగపూలవాన పేరుతో ఒక కాలమ్‌ను నడుపుతున్నారు పద్మ.
కుప్పిల పద్మ కథాసంపుటాల ఆవిష్కరణ సభ నవంబరు 26, 1015న హైదరాబాదు, పొట్టిశ్రీరాములు తెలుగుయూనివర్సిటీ ఆడిటోరియంలో జరిగినది
మెటల్ ఫాబ్రికేషన్
మెటల్ ఫాబ్రికేషన్ (Metal fabrication) అనేది కటింగ్, బెండింగ్, మరియు అసెంబ్లింగ్ ప్రక్రియల ద్వారా లోహ నిర్మాణాల యొక్క నిర్మాణం. ఇది వివిధ ముడి పదార్థాలతో యంత్రాలు మరియు కట్టడాల నిర్మాణం చేయడం ద్వారా విలువ పెంచుకునే ప్రక్రియ.
రమణప్పపాలెం
రమణప్పపాలెం గుంటూరు జిల్లా బాపట్ల మండలానికి చెందిన గ్రామం.
పాలకొల్లు రూరల్
పాలకొల్లు రూరల్ పశ్చిమ గోదావరి జిల్లా, పాలకొల్లు మండలానికి చెందిన గ్రామము
నూతలపాటి సాంబయ్య
నూతలపాటి సాంబయ్య నాటకరంగ నిపుణుడు. నటుడిగా, దర్శకునిగా, న్యాయనిర్ణేతగా, విశ్లేషకుడిగా, పరిషత్తు నిర్వాహకుడిగా ఇతడు రాణించాడు. 
ఇతడు గుంటూరు జిల్లా నడికుడి గ్రామంలో 1939, జూన్ 19వ తేదీన నూతలపాటి కోటమ్మ, కోటయ్య దంపతులకు జన్మించాడు. ఇతని ప్రాథమిక విద్య నడికుడిలో, మాధ్యమిక విద్య దాచేపల్లిలో గడిచింది.తరువాత గుంటూరులోని ఎ.సి.కాలేజీలో ఇంటర్మీడియట్, మచిలీపట్నంలోని హిందూ కళాశాలలో డిగ్రీ పూర్తి చేశాడు. 1962లో ఇతనికి సరస్వతితో వివాహం జరిగింది. 1965లో కల్వకుర్తిలో ఉపాధ్యాయునిగా ఉద్యోగంలో చేరి 1970లో సత్తెనపల్లి హైస్కూలుకు బదిలీ అయ్యాడు.
ఇతడు విద్యార్థి దశలోనే 1954లో చెంచునాయుడు, అలెగ్జాండర్ మొదలైన ఏకపాత్రలను ధరించడం ద్వారా నటనను ప్రారంభించాడు. ఆ సమయంలోనే కొన్ని నాటికలకు దర్శకత్వం వహించాడు.1965లో పినిశెట్టి శ్రీరామమూర్తి వ్రాసిన "పల్లెపడుచు" నాటకాన్ని జనరంజకంగా ప్రదర్శించి ప్రేక్షకుల అభిమానాన్ని చూరగొన్నాడు. పత్రి జగన్నాథరావు దర్శకత్వంలో "మాస్టర్‌జీ" నాటకాన్ని తయారు చేసి టికెట్టు నాటక ప్రదర్శనలు ఇచ్చాడు. ఈ నాటకాన్ని అనేక నాటక పోటీలలో ప్రదర్శించి అనేక బహుమతులు పొందాడు. భీశెట్టి లక్ష్మణరావు రచించిన "సమాజం మారాలి", గోళ్ళపాటి నాగేశ్వరరావు వ్రాసిన "సరస్వతీ నమస్తుభ్యమ్‌", భమిడిపాటి కామేశ్వరరావు వ్రాసిన "మనస్తత్వాలు" అనే నాటకాలు/నాటికలు ఇతనికి మంచిపేరును తెచ్చిపెట్టాయి.
ఇతడు సత్తెనపల్లి ప్రమోద ఆర్ట్స్ ఆడీటోరియం నిర్మాణంలో కృషిచేశాడు. దాదాపు పది సంవత్సరాలు దానికి ప్రోగ్రాం ఇన్‌ఛార్జ్ గా, స్టేజి డైరెక్టరుగా బాధ్యతలు వహించి రాష్ట్రంలోని అనేక కళాసంస్థలను, ఔత్సాహిక నటీనటులను, కళాకారులను, సంగీత, సాహిత్యవేత్తలను సత్తెనపల్లికి ఆహ్వానించి నెలవారీ సాంస్కృతిక కార్యక్రమాలను ఏర్పాటు చేశాడు. 1990 నుండి ప్రగతి కళామండలికి అధ్యక్షుడిగా వ్యవహరిస్తున్నాడు. ఆ సంస్థ తరఫున ప్రతి సంవత్సరం నాటికల పోటీలను నిర్వహిస్తున్నాడు.
ఇతడు యు.విశ్వేశ్వర రావు దర్శకత్వంలో వెలువడిన హరిశ్చెంద్రుడు అనే సాంఘిక చిత్రంలో నటించాడు.
ఇతడు నాటకరంగానికి చేసిన సేవలకు గుర్తింపుగా 115కు పైగా ఘన సన్మానాలను పొందాడు. ఇతడు నాటకాలను ప్రదర్శించి ఉత్తమ ప్రదర్శనగా, ఉత్తమ నటుడిగా, ఉత్తమ రచయితగా, ఉత్తమ దర్శకుడుగా అనేక బహుమతులు అందుకున్నాడు. ఇతడు సి.నారాయణరెడ్డి, అక్కినేని నాగేశ్వరరావు, ఎ.కోదండరామిరెడ్డి వంటి ఎందరో ముఖ్యవ్యక్తుల చేతులమీదుగా అవార్డులు అందుకున్నాడు. 1965లో ఉత్తమ ఉపాధ్యాయునిగా గుంటూరులో రాష్ట్ర గవర్నర్ చేత సత్కరించబడ్డాడు.
చంద్రఘంటా దుర్గా
చంద్రఘంటా దుర్గా,  దుర్గాదేవి తొమ్మిది అవతారాల్లో మూడవ అవతారం. భక్తులు ఈ అమ్మవారిని చంద్రఖండ, చండికా, రణచండీ అని కూడా పిలుస్తారు. చంద్రఘంటా అంటే అర్ధచంద్రాకారంతో, గంట కలగి ఉన్నది అని అర్ధం. నవరాత్రులలో పూజించే నవదుర్గల్లో మూడో అవతారమైన చంద్రఘంటా దేవి ధైర్యానికీ, శక్తికీ, తేజస్సుకూ ప్రతీకగా భక్తులు భావిస్తారు. ఆమె తన తేజస్సుతో పూజించినవారి పాపాలు, ఈతిబాధలు, రోగాలు, మానసిక రుగ్మతలు, భూత భయాలు దూరం చేస్తుంది.
శివుడు, పార్వతి దేవిని వివాహం చేసుకోవడానికి ఒప్పుకున్న  తరువాత ఆమె ఎంతో సంతోషిస్తుంది. పార్వతీదేవి తల్లిదండ్రులైన  మేనకా దేవి, హిమవంతులు కూడా పెళ్ళికి అంగీకరిస్తారు. పెళ్ళి రోజున శివుడు దేవతలతోనూ, మునులతోనూ, తన గణాలతోనూ, శ్మశానంలో తనతో ఉండే భూత,  ప్రేత, పిశాచాలతోనూ తరలి విడిదికి  వస్తాడు. వారందరినీ చూసి పార్వతి తల్లి మేనకాదేవి కళ్ళు తిరిగి పడిపోతుంది.  అప్పుడు  అమ్మవారు  చంద్రఘంటాదేవి  రూపంలో శివునకు కనిపించి,  తమ కుటుంబం భయపడకుండా ఉండేలా తన వేషం  మార్చుకోమని ఆయనను కోరుతుంది. అప్పుడు శివుడు రాజకుమారుని  వేషంలో,  లెక్కలేనన్ని  నగలతో తయారవుతాడు.   అప్పుడు  ఆమె కుటుంబసభ్యులు,  స్నేహితులు, బంధువులూ భయం  పోయి  శివుణ్ణి  వివాహానికి  ఆహ్వానిస్తారు.  ఆ  తరువాత  శివ,పార్వతులు  వివాహం చేసుకుంటారు.  అలా  ప్రజల  భయాన్ని పోగొట్టేందుకు అమ్మవారు మొదటిసారి ఇలా చంద్రఘంటా అవతారం ఎత్తింది.
శివ, పార్వతుల కుమార్తె కౌషికిగా దుర్గాదేవి జన్మించింది. శుంభ, నిశుంభులను సంహరించమని ఆమెను దేవతలు ప్రార్థించారు. ఆమె యుద్ధం చేస్తుండగా, ఆమె అందం చూసి రాక్షసులు మోహితులవుతారు. అమెను తన తమ్ముడు నిశుంభునికిచ్చి వివాహం చేయాలని శుంభుడు కోరుకుని ధూమ్రలోచనుణ్ణి కౌషికిని ఎత్తుకురమ్మని పంపిస్తారు. అప్పుడు అమ్మవారు తిరిగి చంద్రఘంటా దుర్గా అవతారం ధరించి ధూమ్రలోచనుణ్ణి, అతని పరివారాన్ని సంహరిస్తుంది. అలా శుంభ, నిశుంభులతో యుద్ధంలో నవదుర్గా అవతారాల సమయంలో రెండోసారి చంద్రఘంటా దుర్గా అవతారం ఎత్తింది అమ్మవారు.
చంద్రఘంటా దుర్గా దేవి ఎనిమిది చేతులతో ఉంటుంది. ఒక చేతిలో  త్రిశూలం, ఒక దానిలో గద, ఒక చేతిలో ధనుర్భాణాలు, మరో చేతిలో  ఖడ్గం,  ఇంకో  చేతిలో కమండలం  ఉంటాయి. కుడి హస్తం  మాత్రం అభయముద్రతో ఉంటుంది. చంద్రఘంటా దుర్గాదేవి పులి మీదగానీ, సింహం  మీదగానీ ఎక్కుతుంది. ఈ వాహనాలు ధైర్యానికి, సాహసానికీ ప్రతీకలు.  అమ్మవారి కిరీటంలో అర్ధచంద్రుడు ఉండగా, ఫాలభాగంలో మూడో నేత్రంతో ప్రకాశిస్తుంది ఆ తల్లి. అమ్మవారు బంగారు వర్ణంలో మెరిసిపోతూంటుంది. శివుడు ఈ అమ్మవారి అందానికి ముగ్ధుడయ్యాడని పురాణోక్తి.
పులి లేదా సంహవాహిని అయిన అమ్మవారు ధైర్య ప్రదాయిని. నిజానికి ఈ రూపం కొంచెం ఉగ్రమయినా, ఆమె ఎల్లప్పుడూ ప్రశాంత వదనంతోనే ఉంటుంది. ఉగ్రరూపంలో ఉండే ఈ అమ్మవారిని చండి, చాముండాదేవి అని పిలుస్తారు.
ఈ అమ్మవారిని ఉపాసించేవారు మొహంలో దైవ శోభతో ప్రకాశిస్తుంటారని భక్తుల నమ్మిక. వారు అద్భుతమైన తేజస్సుతో ఉంటారట. ఈ అమ్మవారిని పూజించేవారు విజయాన్ని అతిశీఘ్రంగా పొందగలరని భక్తుల విశ్వాశం. దుష్టులను శిక్షించేందుకు ఈ అమ్మవారు ఎప్పుడూ తయారుగా ఉంటుందని పురాణోక్తి. అలాగే తన భక్తులకు ప్రశాంతత, జ్ఞానం, ధైర్యం ప్రసాదిస్తుందిట ఈ అమ్మవారు. రాక్షసులతో యుద్ధం చేసే సమయంలో అమ్మవారి చేతిలోని ఘంట భీకరమైన శబ్దం చేసిందట. కొందరు రాక్షసులకు ఆ ఘంటానినాదానికే గుండెలవిసాయని దేవి పురాణం చెబుతోంది. అయితే ఈ ఘంటానినాదం ఆమె భక్తులకు మాత్రం శుభదాయకమనీ, ఎంతో మధురంగా వినపడుతుందని ప్రతీతి. దుష్టులకు అమ్మవారి రూపం ఎంత భయదాయకమో, ఉపాసకులకు మాత్రం అంత ప్రశాంతంగా కనిపిస్తుంది.
పిండజ ప్రవరారూఢా చండకోపాస్త్రకైర్యుతా
ప్రసాదం తనుతే మహ్యాం చంద్రఘంటేతి విశ్రుతా
రేమాల రావు
రేమాల రావు ఆంధ్రప్రదేశ్ కు చెందిన ఒక ప్రముఖ సాఫ్టువేర్ ఇంజనీరు. మైక్రోసాఫ్ట్ లో మొట్ట మొదటి భారతీయ ఉద్యోగి. ప్రపంచంలో అత్యధికంగా వాడబడుతున్న విండోస్ ఆపరేటింగ్ సిస్టంని అభివృద్ధి చేయడంలో ముఖ్య పాత్ర పోషించాడు. ఆయన నేషనల్ ఇన్ స్టిట్యూట్ ఆఫ్ టెక్నాలజీ వరంగల్ నుంచి ఎలక్ట్రికల్ ఇంజనీరింగ్ లో బీటెక్, ఐఐటీ కాన్పూర్ నుంచి ఎంటెక్ చేశాడు. ప్రస్తుతం ఆయన ఏంజెల్ ఇన్వెస్టరు గానూ, సేవా కార్యక్రమాలలోనూ కాలం గడుపుతున్నాడు. 2000 సంవత్సరంలో "రేమాల ఫౌండేషన్" అనే సంస్థను స్థాపించి దాని ద్వారా సేవా కార్యక్రమాలు చేపడుతున్నాడు. "లిటరసీ బ్రిడ్జ్" (అక్షరాస్యతా వారధి) అనే స్వచ్ఛంద సంస్థలో బోర్డు సభ్యుడిగా కొనసాగుతున్నాడు.
రావు ఆంధ్రప్రదేశ్ లోని విజయవాడకు సమీపంలోని కొత్తపాలెం గ్రామంలో జన్మించాడు. ఆయన తల్లి నిరక్షరాస్యురాలు. తండ్రి ఏదో కొద్దిగా చదువుకున్నవాడు. తన ఆరుగురు పిల్లలకు మంచిగా చదువుకోవాలని ఆశించాడు. రావు ప్రతి రోజు బడికి ఆరు కిలోమీటర్లు నడిచి వెళ్ళి చదువుకునేవాడు.
రావు ముందుగా హె.సి.ఎల్ సంస్థలో పనిచేసేవాడు. అర్జున్ మల్హోత్రా, శివ నాడార్ లాంటి దార్శనికులు ఆయన సమకాలికులు. 1981లో మైక్రోసాఫ్ట్ లో చేరాడు. అప్పటికి మైక్రోసాఫ్ట్ యాభైమందికి కన్నా తక్కువ మంది పనిచేసే చిన్న స్టార్టప్ కంపెనీ. ఆయన 39వ ఉద్యోగి. అప్పటికి ఆయన వయసు 32 ఏళ్ళు. 23 సంవత్సరాలు సుధీర్ఘ కాలం పనిచేసిన తరువాత 2004 లో పదవీ విరమణ చేశాడు. ఆయన సహచరులు చాలామంది స్టార్టప్ సంస్థలు స్థాపించినా ఆయన మాత్రం ప్రశాంత జీవనం గడపడానికి అలాంటి వాటి జోలికి వెళ్ళలేదు. ప్రస్తుతం ఆయన ఏంజెల్ ఇన్వెస్టరు గానూ, సేవా కార్యక్రమాల్లోనూ కాలం గడుపుతున్నాడు.
అంబిక (దేవత)
అంబిక హిందూదేవతలలో పార్వతి మరియు/లేదా దుర్గ యొక్క నామాలలో ఒకటి. ఆమెకు ఎనిమిది చేతులు, వాటిలో వివిధ ఆయుధాలు ధరించబడి ఉంటాయి. ఆమె వాహనం పులి . ఆమె కౌస్తుకి గా కూడా పిలువబడుతుంది. పూర్వం దేవతల కోరికపై శుంభ మరియు నిశుంబ అనే రాక్షసులను చంపుటకు పార్వతీ దేవి యొక్క శరీక కణాల నుండి ఆమె ఉధ్బవింనినట్లు ఇతిహాస గాథ. ఆంబిక పార్వతి మరియు ఆదిశక్తి యొక్క ఒక రూపం.
సాహితీ సోపతి
కరీంనగర్ జిల్లా ప్రముఖ సాహితీ సంస్థలలో ఇది ఒకటి. బహుభాషావేత్త డా.నలిమెల భాస్కర్, పాత్రికేయ కవి నగునూరి శేఖర్, ప్రముఖ కవి అన్నవరం దేవేందర్‌ , ప్రసిద్ద గాయకులు గాజోజు నాగభూషణం, అసిస్టెంట్ ప్రొఫెసర్ బూర్ల వేంకటేశ్వర్లు, కట్టెపల్క కవి కందుకూరి అంజయ్యలు సాహితీ సోపతిని స్థాపించారు. వీరు ప్రధాన బాధ్యులుగా వ్యవహరిస్తుండగా, జూకంటి జగన్నాధం, పి.ఎస్. రవీంద్ర, మల్లోజుల నారాయణ శర్మ, కూకట్ల తిరుపతి, విలాసాగరం రవీందర్, సి.వి.కుమార్, పెనుగొండ బసవేశ్వర్, తప్పెట ఓదయ్య, మమత వేణు, పెనుగొండ సరసిజ, సదాశ్రీ, డా.వాసాల వర ప్రసాద్ తదితరులు సమన్వయ కర్తలుగా కొనసాగుతున్నారు. ఈ సంస్థకు కార్యవర్గము ఉండదు. సభ్యులందరూ సమానమే. సభ్యుల అభిప్రాయం మేరకు నిర్ణయాలుంటాయి. ఒక్కరున్నా.. అందరుగా భావించడం, అందరూ ఒక్కటిగా పని చేయడంతో విజయవంతంగా కార్యమాలు నిర్వహిస్తున్నారు.
తెలంగాణ భాషా, సాహిత్య, చరిత్ర, సంస్కృతుల పునర్వికాసమే ధ్యేయంగా పురుడు పోసుకున్నది. 2010లో ఆవిర్భవించిన ఈ సంస్థ వల్లుబండ అనే తెలంగాణ ఉద్యమ కవిత్వ సంకలనాన్ని కరీంనగర్ కవుల భాగస్వామ్యంచే వెలువరించింది. ఫిబ్రవరి 2015లో ఐదేళ్ల సంబరాలు నిర్వహించుకుంది. ఇందులో రవ్వశ్రీహరి లాంటి ప్రముఖ సాహితీవేత్తలు పాల్గొనడం విశేషం. దళిత, బహుజన, స్త్రీ, మైనారిటీ వాదాలు భూమికగా సంస్థ కార్యక్రమాలు కొనసాగుతున్నాయి.
కొత్త కలాలకు ఊతమివ్వడం. పుస్తక ప్రచురణలను చేపట్టడం. సాహితీ సదస్సులను జరుపడం. ఆత్మగౌరవం, అస్తిత్వవాద సాహిత్యాన్ని ప్రోత్సహించడం. మే 15,16, 2015 లో కొత్త కాలాల కోసం కవిత్వ కార్యశాలను పాల్కురికి సోమన ప్రాంగణం, కరీంనగర్ లో నిర్వహిండం జరిగింది. శిక్షకులుగా డా. కాశీం, డా. కోయి కోటేశ్వర్ రావు, డా. పెన్నా శివ రామ కృష్ణ, డా, తులసీరాం, కవి యాకూబ్, శిలాలోలోలిత మొదలగు లబ్ధ ప్రతిష్టులు వ్యవహరించారు.
ప్రియా గిల్
ప్రియా గిల్ భారతీయ సినిమా నటి. 1996 నుండి 2006 మధ్యకాలంలో హిందీ, తెలుగు, మలయాళం, తమిళ, పంజాబీ చిత్రాలలో నటించింది. 1995లో జరిగిన మిస్ ఇండియా అందాల పోటీలలో మూడవ స్థానంలో నిలిచింది. "తేరే మేరె సప్నె" సినిమాతో హిందీ సినీరంగంలోకి అడుగుపెట్టింది.
1996లో ABCL బ్యానర్ లో వచ్చిన తేరే మేరే సప్నే సినిమాతో ప్రియా గిల్ సినీజీవితం ప్రారంభమైంది. ఈ చిత్రంలో అర్షద్ వార్షి, చంద్రచుర్ సింగ్ లతో కలిసి నటించింది. ప్రియాగిల్ అద్భుతమైన నటనతో, సహజ అందంతో పక్కింటి అమ్మాయిలా కనిపిస్తోంది. ఈమె నటించిన సిర్ఫ్ తుం చిత్రం 1999 సంవత్సరంలో అత్యధికంగా వసూలు చేసిన చిత్రాలలో ఒక చిత్రంగా నిలిచింది.
షారూక్ ఖాన్, సునీల్ శెట్టి లతో కలిసి జోష్ సినిమాలో నటించింది. పంజాబీ జట్ సిక్కు కుటుంబం నుంచి వచ్చిన ప్రియాగిల్ తేరే మేరే సప్నేలో అమాయక దక్షిణ భారత బ్రాహ్మణ అమ్మాయిగా, బడే దిల్వాలలో ఒక చురుకైన సేవకురాలుగా, జోష్ పంజాబీలో కాథలిక్ వయోలిన్ వాద్యకారిణిగా నటించింది.
ప్లంబింగ్
ప్లంబింగ్ (Plumbing) అనేది మంచినీటి వ్యవస్థ కొరకు మరియు వ్యర్థాలను తొలగించేందుకు పైపులు మరియు గొట్టాలు బిగించే పనుల యొక్క పని. ప్లంబర్ పైపింగ్ వ్యవస్థలు, ప్లంబింగ్ బిగింపులు మరియు వాటర్ హీటర్ల వంటి పరికరాలు బిగిస్తాడు. అనేక ప్లంబర్లు నిర్మాణ కార్మికులు. ప్లంబింగ్ పరిశ్రమ ప్రతి అభివృద్ధి ఆర్థిక వ్యవస్థలో ఒక ముఖ్యమైన భాగం ఎందుకంటే స్వచ్ఛమైన నీరు ప్రతి ఒక్కరికి అవసరం, అలాగే నిల్వ ఉన్న వ్యర్థాలను సురక్షిత మార్గాల్లో తరలించుకోవాలి. ప్లంబింగ్ అనేది భవనంలో నీటిని తరలించేందుకు మరియు మురికినీరు తొలగించేందుకు ఏర్పరచుకునే పైపింగ్ వ్యవస్థను కూడా సూచిస్తుంది
మధురాంతకం నరేంద్ర
మధురాంతకం నరేంద్ర ఒక తెలుగు మరియు ఆంగ్ల రచయిత. శ్రీ వేంకటేశ్వర విశ్వవిద్యాలయంలో ఆంగ్ల విభాగంలో ఆచార్యుడు. ఆయన ప్రముఖ కథకుడైన మధురాంతకం రాజారాం కుమారుడు. నరేంద్ర తండ్రి పేరు మీదుగా "కథాకోకిల" అనే పురస్కారాన్ని ఏర్పాటు చేసి ప్రతి యేటా కొంతమంది రచయితలకు సన్మానం చేస్తున్నారు.
నరేంద్ర చిత్తూరు జిల్లా, పాకాల మండలం, రమణయ్యగారి పల్లెలో 1959, జూలై 16న జన్మించాడు. తండ్రి మధురాంతకం రాజారాం అదే ఊళ్ళో ఉపాధ్యాయుడిగా పనిచేసేవాడు. కాలక్రమంలో వారి నివాసం పాకాలకు, తరువాత దామలచెరువుకూ మారింది. నరేంద్రకు ఓ తమ్ముడు మహేంద్ర, ఒక చెల్లెలు కూడా ఉన్నారు. పదో తరగతి అయిన తర్వాత నరేంద్ర పాలిటెక్నిక్ లో డి.ఫార్మసీలో చేర్పించాడు. కానీ బి.ఫార్మసీ చేయాలంటే ఆ అర్హత సరిపోలేదు. ప్రైవేటుగా ఇంటర్మీడియట్ పూర్తి చేశాడు. ఆ తరువాత బి.ఏ పూర్తి చేశాడు. తరువాత ఆంగ్ల సాహిత్యంలో ఎం.ఏ, రవీంద్రనాథ్ టాగూర్ కథలపై ఎం.ఫిల్, నయనతార సెహగల్ రచనలపై పీ.హెచ్.డీ చేశాడు. ఉద్యోగ రీత్యా తిరుపతిలోనే స్థిరపడ్డాడు.
ఆయన భార్య పేరు శ్రీలత. వీరికి ఇద్దరు కుమార్తెలు. పెద్దమ్మాయి సింధూర. చిన్నమ్మాయి ఇందుమిత్ర. పెద్దమ్మాయి భర్త ధీరజ్ కృష్ణతో కలిసి అమెరికాలో నివాసం ఉంటున్నది.
పాలిటెక్నిక్ చదువుతుండగానే "చివరికి దొరికిన జవాబు" అనే పేరుతో మొదటి కథ రాశాడు. తరువాత చందమామ, ఆంధ్రజ్యోతి, ఆంధ్రపత్రిక, ఆంధ్ర ప్రభ లాంటి వార పత్రికల్లో అనేక కథలు ప్రచురితమయ్యాయి. తర్వాత ఎం.ఫిల్ చేస్తున్నపుడు కథా రచనకు కొంత విరామం దొరికింది. తర్వాత కథా రచనను మరింత సీరియస్ గా తీసుకుని కథలు రాయడం మొదలు పెట్టాడు.సాహితీ రంగంలో ఆయన చేసిన కృషికి గాను 2014 లో మల్లెమాల సాహితీ పురస్కారం అందుకున్నాడు.
మీసం కోసం
మీసం కోసం 1982లో విడుదలైన తెలుగు సినిమా. ఈ చిత్రానికి గోల్‌మాల్ అనే హిందీ చలనచిత్రం మాతృక.
జగ్గారావు (నటుడు)
ఎస్.వి. జగ్గారావు పాతతరం తెలుగు సినిమా నటుడు. ఇతడు దుష్టపాత్రలను, సహాయపాత్రలను ఎక్కువగా పోషించాడు. ఈయన జగ్గారావు యన్.టి.ఆర్ నటించిన పలు చిత్రాలలో విలన్ పాత్రలు పోషించాడు. ఈయన చివరి చిత్రం నాగార్జున నటించిన డాన్.
ఆయన గుంటూరు జిల్లాలోని తెనాలి తాలూకాకు చెందిన మోరంపూడి గ్రామంలో జన్మించాడు. బాల్యంలో ఆయన కాంగ్రెస్ సేవాదళంలో చేరి భారత స్వాతంత్ర్యోద్యమంలో పాల్గొనాడు. ఆయన గౌతు లచ్చన్న, టంగుటూరి ప్రకాశంపంతులు, ఎన్.జి.రంగా వంటి వారితో కలసి పనిచేసాడు. సమాజం చిత్ర నిర్మాణ సమయంలో ఆర్.నాగేశ్వరరావు గారు ఆకస్మిక మరణం తరువాత ఆయన స్థానంలో జగ్గారావు నటించి చిత్రాన్ని పూర్తి చేసాడు. తరువాత భక్త శబరి చిత్రంలో సన్యాసిగా నటించాడు. ఈయన ఎన్.టి.రామారావుచే ఆకర్షించబడి భీష్మ సినిమాలో దుశ్శాసనునిగా నటించాడు. అప్పటి నుండి ఆయన ఎన్.టి.ఆర్ కు కుడిభుజంగా మెలిగాడు. ఎక్కడ ఎన్.టి.ఆర్ ఉన్నా అక్కడ జగ్గారావు ఉండేవాడు. ఎన్.టి.రామారావు తరువాత సూపర్‌స్టార్ కృష్ణ ఆయనకు అన్ని చిత్రాలలో అవకాశం కల్పించాడు. అదే విధంగా ప్రముఖ దర్శకుడు విఠలాచార్య దర్శకత్వంలొ అనేక చిత్రాలలొ నటించాడు. జగ్గారావు బాపు దర్శకత్వంలో వచ్చిన 'సాక్షి' సినిమా ద్వారా నటుడిగా రంగప్రవేశం చేశాడు. ఎన్టీ రామారావుకి అనుచరుడిగా పేరున్న జగ్గారావు ప్రతినాయకునిగా సుమారు 500 సినిమాలలో నటించాడు. ఆయన బాపు, రమణలతో పాటు హైదరాబాదుకు మకాం మార్చాడు. ఈయన ఫిలింనగర్ హౌసింగ్ సొసైటీ సభ్యునిగా కీలక పాత్ర వహించాడు.
ఈయనకు భార్య, ముగ్గురు కుమారులున్నారు. ఈయన 2013 ఫిబ్రవరి 23 న తన 88వ యేట మరణించాడు.
పెరుమాళ్లపల్లె (బంగారుపాలెం)
పెరుమాళ్లపల్లె (బంగారుపాలెం) చిత్తూరు జిల్లా, బంగారుపాలెం మండలానికి చెందిన గ్రామము.
మొగిలి వారి పల్లె
మొగిలి వారి పల్లె చిత్తూరు జిల్లా, బంగారుపాలెం మండలానికి చెందిన గ్రామము
వేణు (హాస్యనటుడు)
వేణు ఒక హాస్యనటుడు. తేజ దర్శకత్వంలో వచ్చిన జై సినిమాతో సినీ రంగంలో ప్రవేశించాడు. ఈటీవీలో ప్రసారమవుతున్న జబర్దస్త్ కార్యక్రమంలో వేణు వండర్స్ అనే పేరుతో ఒక బృందం నడిపాడు.
జబర్దస్త్ కార్యక్రమంలో ఒక ప్రదర్శనలో తమ కులాన్ని అవమానించారంటూ కొంతమంది ఇతని మీద దాడి చేశారు. ఈ దాడిని తెలుగు సినీ నటుల సంఘం ఖండించింది. దాడికి చేసిన వారిపై చర్య తీసుకోవాలని పోలీసులకు రిపోర్టు చేశారు.
వేలూరి సీతాలక్ష్మి
డా. వేలూరి (వెలమకన్ని) సీతాలక్ష్మి చెన్నైలో జన్మించి , బాపట్లలో పెరిగారు. ఈమె విశాఖ జిల్లా అనకాపల్లిలో 32 సంవత్సరాలకు పైగా తెలుగు అధ్యాపకురాలిగా, రీడరుగా పనిచేసి, ప్రస్తుతం విశ్రాంత జీవనం గడుపుతున్నారు. ఆచార్య బొడ్డుపల్లి పురుషోత్తంగారి పర్యవేక్షణలో అనంతామాత్యునిపై ఆమె రచించిన “భోజరాజీయ కావ్యానుశీలనం” అనే అంశం పై గుంటూరు నాగార్జునా విశ్వవిద్యాలయంలో ఉత్తమ పరిశోధనాగ్రంధంగా ఆచార్య తూమాటి దోణప్ప బంగారు పతకం పొందింది. భమిడిపాటి రామగోపాలం (భరాగో) గారితో కలిసి తెలుగు చిత్రగీతాలపై ఆమె రచించిన “మరో నూటపదహార్లు” అనే పుస్తకం వ్రాశారు. ప్రఖ్యాత గాయని పద్మవిభూషణ్ శ్రీమతి పి. సుశీలపై “వెండివెన్నెల జాబిలి” అనే శీర్షికతో వ్రాసిన వ్యాసం భరాగో, ఇతరులు రూపొందించిన ఒక అభినందన సంచికలో భాగంగా వెలువడింది. ఇవికాక వీరు అనేక పుస్తక సమీక్షలు, సాహిత్య ప్రసంగాలు చేశారు.
ప్రస్తుతం ఆమె ఆంధ్ర పద్యకవితా సదస్సు విశాఖజిల్లా శాఖకు ఉపాధ్యక్షురాలిగా పనిచేస్తున్నారు. ఆమె అభిరుచులు -రసరమ్య గీతాల, రసాలూరే పద్యాల శ్రవణం, పఠనం
మిస్టర్ అండ్ మిసెస్ శైలజా కృష్ణమూర్తి
మిస్టర్ అండ్ మిసెస్ శైలజా కృష్ణమూర్తి 2004లో వచ్చిన చిత్రం. ఇందులో శివాజి, లైలా, తనికెళ్ళ భరణి, ధర్మవరపు సుబ్రహ్మణ్యం, రమా ప్రభ, గిరి బాబు, బ్రహ్మానందం, కృష్ణ భగవాన్, ఎల్బీ శ్రీరాం తదితరులు ముఖ్య పాత్రలలో నటించారు. ఈ సినిమాకి దర్శకత్వం లక్ష్మీ ప్రొడక్షన్ బ్యానర్ పై అట్లూరి పూర్ణచంద్రరావు నిర్మించిన ఈ చిత్రానికి శివ నాగేశ్వరరావు దర్శకత్వం వహించగా, రోహిత్ రాజ్ స్వరాలు సమకుర్చారు.
జనరల్ షేర్మన్ చెట్టు
జనరల్ షేర్మన్ చెట్టు (General Sherman tree - జనరల్ షేర్మన్ ట్రీ) అనేది అమెరికాలో కాలిఫోర్నియాలోని సీక్వోయా నేషనల్ పార్క్ యొక్క జైంట్ ఫారెస్ట్ లో ఉన్న ఒక పెద్ద చెట్టు. పరిమాణం ద్వారా, ఇది భూమిపై ఒకే కాండమును కలిగి బ్రతికిఉన్న అతిపెద్ద వృక్షం. ఈ జనరల్ షేర్మన్ చెట్టు ప్రస్తుతం బ్రతికివున్న అతిపెద్ద చెట్టు అయినప్పటికి, ఇది చారిత్రాత్మకంగా రికార్డ్ సాధించిన అతిపెద్ద చెట్టు కాదు.
స్కందమాతా దుర్గా
స్కందమాత దుర్గా, నవదుర్గల్లో ఐదో అమ్మవారైన స్కంధమాత దుర్గాదేవి అవతారాలలో 5వ అవతారం. కార్తికేయుని మరో పేరు స్కంధ నుంచి ఈ అమ్మవారి పేరు వచ్చింది. నవరాత్రులలో ఐదవరోజైన ఆశ్వీయుజ శుద్ధ పంచమి నాడు ఈ అమ్మవారిని పూజిస్తారు.
నాలుగు చేతులతో ఉండే ఈ స్కందమాత దుర్గాదేవి సింహవాహనంపై ఉంటుంది. చేతిలో కమలం, జలకలశం, ఘంటా ఉంటాయి. ఒక చేయి అభయముద్రలో ఉండగా, స్కందుడు(కుమారస్వామి) ఆమె ఒళ్ళో కూర్చుని ఉంటాడు. తెల్లగా ఉంటుంది స్కందమాతా దేవి.
ఈ అమ్మవారు మోక్ష, శక్తి, ఐశ్వర్య ప్రదాయినిగా భక్తులు నమ్ముతారు. స్కందమాతాను ఉపాసించేవాడు నిరక్షరాస్యుడైనా జ్ఞానం ప్రాసాదిస్తుందని పురాణోక్తి. తనను పూజించే భక్తుల కోరికలన్నిటినీ తీర్చే అమ్మవారు ఈమె. నిస్వార్ధ భక్తి చూపేవారికి జీవితంలో ఇహ, పర సుఖాలను ప్రసాదిస్తుంది అని ధ్యానుల విశ్వాసం. ఈ అమ్మవారిని పూజించేటప్పుడు పూర్తిగా శరీరం, మనస్సు ఆమె మీదే లగ్నం చేయాలి అని దేవీ పురాణం చెబుతుంది. ఈ అమ్మవారిని పూజించినప్పుడు, ఆమె ఒడిలో ఉన్న ఆమె కుమారుడు స్కందుడు కూడా భక్తునిచేత పూజింపబడతాడు. దాంతో ఆ ఇద్దరి ఆశీస్సులూ భక్తునికి వస్తాయని భక్తుల నమ్మకం. ఈ అమ్మవారి ఉపాసకులు దైవ శోభతో ప్రకాశిస్తుంటారట. స్కందమాతా దుర్గా దేవిని పూజిస్తే జీవితం చివర్లో తప్పకుండా మోక్షం లభిస్తుందని పురాణోక్తి. ఈ దేవి అగ్నికి అధిదేవత కూడా.
స్కందపురాణంలో కుమారస్వామి ఆవిర్భావం గురించి వివరంగా ఉంటుంది. శివ, పార్వతుల వివాహానంతరం ఎన్నో మన్వంతరాల(కొన్ని కోట్ల సంవత్సరాలు) కాలం సంతోషంగా గడుపుతూ ఉంటారు. వారిద్దరి శక్తి ఒకటైన తరువాత, వచ్చిన పిండం త్వరగా బిడ్డగా పుట్టాలనే దురుద్దేశ్యంతో ఇంద్రుడు, ఇతర దేవతలు కలసి తారకాసురునికి దొరకకుండా అగ్నిలో దాస్తారు. ఆ పిండంతో కలసి అగ్ని ఒక గుహలో దాక్కుంటాడు. ఈ లోపు శివ తేజస్సును భరించలేని అగ్ని గంగాదేవికి ఆ పిండాన్ని ఇచ్చేస్తాడు. ఆ తేజస్సును భరించలేని గంగాదేవి ఆ పిండాన్ని రెల్లుపొదల్లో విడిచిపెడుతుంది. అప్పుడు ఆ పిండాన్ని ఆరు కృత్తికలు పోషించగా, కుమారస్వామి జన్మిస్తాడు. ధ్యానం నుంచి బయటకు వచ్చిన పార్వతీదేవి తమ పిండం అగ్ని దగ్గర ఉందని తెలుసుకుంటుంది. తన తేజస్సును దొంగతనం చేసిన దేవతలకు, ఇక పిల్లలు పుట్టరని శపిస్తుంది అమ్మవారు. తన పిండాన్ని తనలో దాచుకున్న అగ్నిని కూడా ఎప్పుడూ మండతూ ఉండమని, ఇది మంచి, ఇది చెడూ అని లేకుండా అన్నిటినీ మండిస్తూ ఉండమనీ శాపం ఇచ్చింది. ఇంతలో అక్కడకు వచ్చిన శివుడు ఆమెను శాంతించమనీ, కుమారస్వామి పుట్టిన వైనాన్ని వివరిస్తాడు. కృత్తికలు జన్మనిచ్చినా, ఆ తేజస్సు తనది కాబట్టీ ఆ బిడ్డ తనవాడేనని పార్వతీదేవి కుమారస్వామిని కైలాశానికి తెచ్చుకుంటుంది. కృత్తికలు పెంచారు కాబట్టీ కార్తికేయుడనీ, రెల్లు పొద(శరవణాలు)లో ఉన్నాడు కాబట్టీ శరవణుడని పేర్లు వచ్చాయి ఆయనకు. అలా లోకమాత అయిన పార్వతీదేవి కుమారస్వామికి తల్లి అవుతుంది. పెరిగి పెద్దవాడైన కుమారస్వామికి తారకాసురునికి శివ, పార్వతుల బిడ్డనైన తన వల్ల తప్ప మరణం లేదన్న విషయం తెలుసుకుని, అతనిపై యుద్ధం ప్రకటించి, దేవతల సేనకు అధ్యక్షుడై అతణ్ణి సంహరించడానికి సిద్ధమవుతాడు. ఆ సమయంలో పార్వతీదేవి దుర్గా అవతారం పొంది కుమారస్వామిని దీవిస్తుంది. అలా దేవ సేనకు అధ్యక్షుడై తారకాసుర సంహారం చేస్తాడు కుమారస్వామి. తిరిగి శంభు, నిశంభులతో యుద్ధ సమయంలో ఐదవ రోజున అమ్మవారు స్కందమాతా దుర్గాదేవి అవతారంలో రణరంగానికి వెళ్ళి కొంతమంది అసురులను చంపుతుంది.
"సింహాసనగతా నిత్యం పద్మాశ్రిత కరద్వయా
శుభమస్తు సదా దేవి స్కందమాతా యశస్వినీ"
2016 యూరీ ఉగ్రవాద దాడులు
2016 యూరీ ఉగ్రవాద దాడులు అన్నది 2016 సెప్టెంబరు 18 న భారీగా సాయుధులైన నలుగురు ఉగ్రవాదులు జమ్ము కాశ్మీర్ రాష్ట్రంలోని యూరీ పట్టణంపై చేసిన దాడి. కాశ్మీర్ లో భద్రతా దళాలపై 2 దశాబ్దాల కాలంలో జరిగిన అత్యంత దారుణమైన దాడిగా దీన్ని పేర్కొన్నారు. ఏ ఉగ్రవాద సమూహమూ ఈ దాడికి బాధ్యత స్వీకరిస్తూ ప్రకటించలేదు, కానీ ఈ దాడిని ప్రణాళిక వేసి, నిర్వహించింది తీవ్రవాద సంస్థ జైష్-ఎ-మహమ్మద్ అని అనుమానిస్తున్నారు. ఈ దాడి జరిగే నాటికి కాశ్మీరులో అలజడి, అశాంతి చోటుచేసుకుంది.
2015 నుంచీ ఉగ్రవాదులు ఆత్మాహుతి దాడులు (ఫిదాయీన్ గా ప్రసిద్ధి) భారతీయ రక్షణ దళాలకు వ్యతిరేకంగా సాగించడం పెరుగుతోంది. జూలై 2015లో ముగ్గురు సాయుధులు గురుదాస్ పూర్ లో ఒక బస్సుపై, పోలీస్ ఠాణాపై దాడి చేశారు. 2016లో 4-6 మంది సాయుధులు పఠాన్ కోట్ వైమానిక దళ స్థావరంపై దాడిచేశారు, ఈ దాడి జైష్-ఎ-మొహమ్మద్ చేసిందని భారతీయ అధికార వర్గాలు అంచనా వేశాయి.
2016 జూలై 8 న ఉగ్రవాద నాయకుడు బుర్హాన్ వాణి పోలీసుల ఎదురుకాల్పుల్లో మరణించడంతో జమ్ము కాశ్మీర్ రాష్ట్రంలో ఆందోళనలు, అశాంతి ఎడతెగకుండా సాగాయి. ఈ మరణంతో లోయలో భారత ప్రభుత్వానికి వ్యతిరేకంగా కొన్ని వర్గాలు ఆందోళనలు చేసాయి.
సెప్టెంబరు 18 తెల్లవారుజామున 5.30 గంటలకు నలుగురు సాయుధులైన ఉగ్రవాదులు నియంత్రణ రేఖకు సమీపంలోని యూరీ పట్టణంలోని భారత సైనిక బ్రిగేడ్ హెడ్ క్వార్టర్స్ పై మెరుపుదాడి చేశారు. మూడు నిమిషాల్లో 17 గ్రెనేడ్లు విసిరారు. అడ్మినిస్ట్రేటివ్ బేస్ కాంపులో మంటలు వ్యాపించడంతో అప్పటికప్పుడు 17 మంది సైనికులు, సైనికాధికారులు మరణించారు, ఆపైన మరో 19-30 మంది సైనికులు ఈ దాడిలో గాయపడ్డారు. బతికి ఉన్నారని భావించిన ఉగ్రవాదులను ఏరివేసేందుకు ఆపరేషన్లు ప్రారంభించారు.
చనిపోయిన సైనికుల్లో అత్యధికులు 10 డోగ్రా, 6 బీహార్ రెజిమెంట్లకు చెందినవారు. గాయపడిన సైనికుల్లో ఒకరు ఆర్&ఆర్ ఆసుపత్రిలో 19 సెప్టెంబరున మరణించగా, మరొకరు 24 సెప్టెంబరులో చనిపోయారు, దాంతో మృతుల సంఖ్య 19కి చేరింది.
మాధవ్ గాడ్గిల్
ఫ్రొఫెసర్ మాధవ్ గాడ్గిళ్ ప్రఖ్యాత పర్యావరణ శాస్త్రవేత్త#. ఇoడియన్ ఇనిస్టిట్యూట్ అఫ్ సైన్సు,బెంగళూరు లో 30 సంవత్సరాలు పని చేసి అనేక పరిశోధనలు చేసారు.250 పైగా రీసేర్చ్ పేపెర్స్, 5 బుక్స్ ప్రచురించిన ఘనత.2006 పద్మ భూషణ్ పురస్కార గ్రహీత. 2015 లో పర్యావరణాన్ని పరిరక్షించిన వారికిచ్చే టైలర్ ప్రైజ్ పొందాడు.
#https://en.wikipedia.org/wiki/Madhav_Gadgil తెదీ 7 అక్టోబరు 16
హేమసుందర్
హేమసుందర్ భారతీయ సినిమానటుడు, సహాయనటుడు, టెలివిజన్ నటుడు. ఆయన తెలుగుసినిమా, కొన్ని తమిళ,మలయాళ,కన్నడ, హిందీ మరియు భోజ్‌పురి భాషలలో కూడా నటించాడు. ఆయన సుమారు 300 చిత్రాలలో నటించాడు. ఆయన 1972 లో విచిత్రబంధం చిత్రం ద్వారా చిత్రసీమకు పరిచయమయ్యాడు.
4జి
4జి (4G) అనేది 3జి వెంబడిగా వచ్చిన వైర్లెస్ మొబైల్ టెలికమ్యూనికేషన్స్ టెక్నాలజీ యొక్క నాలుగవ జనరేషన్. 4జి వ్యవస్థ ఇంటర్నేషనల్ మొబైల్ టెలికమ్యూనికేషన్స్ (IMT) అడ్వాన్సుడ్ లో ఇంటర్నేషనల్ టెలికమ్యూనికేషన్ యూనియన్ (ITU) చే నిర్వచించబడిన సామర్థ్యాలను అందించవలసి ఉంటుంది. ఇతర ఖండాల కోసం చేసిన 3G మరియు 4G పరికరాలు వివిధ ఫ్రీక్వెన్సీ బ్యాండ్ల కారణంగా ఎల్లప్పుడూ అనుకూలంగా ఉండవు. మార్చి 2008 లో అంతర్జాతీయ టెలికమ్యూనికేషన్స్ యూనియన్ రేడియో సమాచార రంగం (ITU-R) ఇంటర్నేషనల్ మొబైల్ టెలికమ్యూనికేషన్స్ అడ్వాన్సుడ్ (IMT-అడ్వాన్సుడ్) స్పెసిఫికేషన్ అనే 4G ప్రమాణాలకు కావలసిన సెట్ ను పేర్కొన్నది, 4G సేవ కోసం గరిష్ట వేగ అవసరాల సెట్టింగ్ అధిక చలనశీలత కమ్యూనికేషన్ (రైళ్లు మరియు కార్లు వంటి వాటిలో) కోసం సెకనుకు 100 మెగాబిట్లు (Mbit/s) మరియు తక్కువ చలనశీలత కమ్యూనికేషన్ కోసం (పాదచారులు మరియు స్థిర వినియోగదారుల వంటి) సెకనుకు 1 గిగాబిట్ (Gbit/s).
తీన్మార్ సావిత్రి (జ్యోతి)
తీన్మార్ సావిత్రి అసలు పేరు శివ జ్యోతి. ఈవిడ ప్రముఖ టెలివిజన్ వ్యాఖ్యాత. ప్రముఖ తెలుగు న్యూస్ ఛానలైన V6లో ప్రతిరోజు రాత్రి 9.30కి వచ్చే తీన్మార్ వార్తల ద్వారా పరిచయమైయింది. బిత్తిరి సత్తి తో కలిసి వార్తలను అందిస్తుంటుంది.
జ్యోతి, నిజామాబాద్ జిల్లా ముప్కాల్ మండలం నాగంపేట గ్రామంలో యశోద, రాజమల్లేష్ దంపతులకు జన్మించింది. తల్లి బీడీ కార్మికురాలు. తండ్రి ఆర్‌ఎంపీ డాక్టర్.మధ్య తరగతి కుటుంబంలో జన్మించింది .
చిన్న తనం నుండి 7వ తరగతి వరకు నాగంపేట లో చదివింది,
తర్వాత 8వ తరగతి నుండి 10వ తరగతి వరకు రేంజర్ల పక్క గ్రామానికి నడుస్తూ వెళ్ళేది 8కిలోమీటర్ల దూరం వెళ్ళి రావడానికి ,
ఇంటర్ ఒక సంవత్సరం ఆర్మూర్ లో ఇంకో సంవత్సరం నిజామాబాద్ లో చదివింది. 
హైదరబాద్ యశోదలో బి.ఎస్.సి నర్సింగ్ కోర్స్ లో చేరింది. మధ్యలోనే వదిలేసి, ఓపెన్ యూనివర్సిటీలో డిగ్రీ పూర్తిచేసింది.
యాంకర్‌గా రాణించాలనుకున్న జ్యోతి, వివిధ ఛానల్స్ లో యాంకరింగ్ చేసింది. అక్కడ తన భాషని, గొంతును, తెలంగాణ యాసను మార్చుకో, నీది మీడియాకు పనికిరాని గొంతు అన్నారు. అలా చాలా ఇబ్బందిపడిన తరువాత, వి6 ఛానెల్ వారు తెలంగాణ యాసలో వార్తలు చదివేవారికోసం చేసిన ఆడిషన్ లో జ్యోతి ఎంపికైంది. అలా వి6 ఛానల్ లో అవకాశం వచ్చింది. వి6లో చేరిన తొలిరోజుల్లో సినిమా వార్తలు చదివింది. ఆతర్వాత వీకెండ్ స్పెషల్ తీన్మార్, వాయిస్ ఓవర్లు చదివింది. జ్యోతి గొంతు డిఫరెంట్‌గా ఉండడం, ఆ గొంతును జనాలు ఆదరించడం, వి6 ఛానల్‌కు రేటింగ్ రావడంతోపాటు జ్యోతి తీన్మార్ సావిత్రిగా పాపులర్ అయింది.
తీన్మార్ వార్తలలో జ్యోతి వేసుకున్న బుగ్గల జాకెట్ చాలా ఫేమస్, ట్రెండ్ అయింది. కొందరు సావిత్రి జాకెట్లు అని పేరు కూడా పెట్టారు.
వినోద్ బాల
వినోద్ బాల ప్రముఖ రంగస్థల, బుల్లితెర, చలనచిత్ర నటుడు, రంగస్థల అధ్యాపకుడు మరియు నిర్మాత.
వినోద్ బాల భీమవరం లో జన్మించారు.
ఏరోనాటిక్స్ కోర్సుని మధ్యలోనే ఆపేసి హైదరాబాద్ లోని మధు ఫిలిం ఇనిస్టిట్యూట్‌లో నటనలో శిక్షణ తీసుకొని, బంగారు పతకం సాధించారు. పీపుల్స్ ఎన్‌కౌంటర్ సినిమాలో భానుప్రియ సోదరుడి పాత్రలో నటించి తెరంగేట్రం చేసిన వినోద్ బాల, టి.వి.ఆర్టిస్టుల సంఘానికి అధ్యక్షుడిగా కూడా చేసారు. మంజులానాయుడు దర్శకత్వంలో యద్ధనపూడి సులోచనారాణి నవల "ఆగమనం"ను రుతురాగాలు పేరిట టీవీ సీరియల్‌గా తీసినప్పుడు, అందులో వినోద్‌బాల కూడా ఓ ముఖ్య పాత్రలో నటించారు. ఆ సీరియల్ హిట్ కావడం వల్ల మరిన్ని అవకాశాలు పొందిన నటుల్లో వినోద్‌బాల కూడా ఒకరు. కసూర్తి టీవీ సీరియల్‌లో నటనకు గాను ఉత్తమ సహాయనటుడిగా పురస్కారాన్ని కూడా పొందారు వినోద్ బాల. ఈయన ప్రముఖ హాస్యనటుడు ఏవీఎస్‌తో కలిసి కామెడీ ఫిలిం అవార్డ్స్ అనే కార్యక్రమాన్ని కూడా రూపకల్పన చేశారు. రామ్‌గోపాల్‌వర్మ "శివ" సినిమాకి దర్శకత్వం వహిస్తున్నప్పుడు తొలుత వినోద్‌బాల పైనే హీరో ట్రైల్ షూట్ తీశారని ఆయన ఓ ఇంటర్వ్యూలో పేర్కొన్నారు.
మానస ఎండ్లూరి
మానస ఎండ్లూరి వర్థమాన తెలుగు రచయిత్రి. ప్రముఖ తెలుగు రచయితలు ఎండ్లూరి సుధాకర్ మరియు పుట్ల హేమలతల కుమార్తె ఈమె. తాను చేసే రచనల్లో వివిధ సామాజిక అంశాలను స్పృశించడం ఈ యువ రచయిత్రి ప్రత్యేకత. ముఖ్యంగా స్త్రీ పురుష సంబంధాలు, స్వలింగ ప్రేమలు-సమస్యలు, దళిత క్రైస్తవ జీవన నేపథ్యంలో రాస్తున్నారు. ప్రస్తుతం ఒక బ్లాగు కూడా నడుపుతున్న ఈమె పలు అంతర్జాల పత్రికలతో పాటూ ప్రముఖ పత్రికలకు కూడా కథలు రాస్తున్నారు
పాతూరి అన్నపూర్ణ
పాతూరి అన్నపూర్ణ ప్రముఖ తెలుగు రచయిత్రి. నెల్లూరులోని ఆదర్శ ఉన్నత పాఠశాలలో ఉపాధ్యాయినిగా పనిచేస్తున్నారు. మూడు దశాబ్దాల తన సాహితీ ప్రయాణంలో 300 పైగా కవితలు, 25 పైగా కథలు, కొన్ని వ్యాసాలు, గల్పికలు, బాలల కథలు రాశారు.నెల్లూరు జిల్లా రచయితల సంఘం కార్యదర్శిగా పనిచేశారు. ప్రస్తుతం నెల్లూరు జిల్లా తెలుగు భాషోద్యమ సమితికి అధ్యక్షురాలిగా కొనసాగుతున్నారు.
కాత్యాయనీ దుర్గా
కాత్యాయనీ దుర్గాదేవి"," నవదుర్గల్లో ఆరో అవతారం. నవరాత్రుల్లో ఆరవ రోజైన ఆశ్వీయుజ శుద్ధ షష్ఠి నాడు ఈ అమ్మవారిని పూజిస్తారు భక్తులు. అమరకోశం పార్వతీదేవికి ఇచ్చిన రెండో పేరు కాత్యాయనీ. శాక్తేయంలో ఈ అమ్మవారిని శక్తి, దుర్గ, భద్రకాళి, చండికల అపర అవతారంగా భావిస్తారు. పతంజలి రాసిన మహాభాష్యంలో కాత్యాయనీ అమ్మవారిని దుర్గదేవిగా వర్ణించారు. ఇది క్రీ.పూ రెండో శతాబ్దంలో రాశారు.
యజుర్వేదంలోని త్రైతీయ అరణ్యకలో మొట్టమొదటే ఈ ఆమ్మవారి ప్రస్తావన వస్తుంది. స్కంద పురాణం ప్రకారం   సింహవాహిని అయిన ఈ  అమ్మవారు మహిషాసుర  సంహారంలో పార్వతీదేవికి సహాయం  అందించింది. నవరాత్రుల సమయంలో ఈ అమ్మవారిని భారతదేశమంతటా పూజిస్తారు.
మార్కండేయ పురాణం, దేవి భాగవతాలలో కూడా ఈ అమ్మవారి గురించి ప్రస్తావన చూడవచ్చు. బౌద్ధ, జైన గ్రంధాలలో కూడా ఈ అమ్మవారి గురించి ఉండటం విశేషం. ముఖ్యంగా కాళికా పురాణంలో కాత్యాయనీదేవి గురించి ప్రస్తావస్తూ ఓడిశా ప్రదేశం జగన్నాధునికీ, కాత్యాయనీ దేవికి పీట వంటిది అని వివరించారు.
హిందూ శాస్త్రాలు, యోగ, తంత్ర విద్యల ప్రకారం కాత్యాయనీ దేవి అజ్ఞా చక్రానికి అధిష్ఠాన దేవత. ఈ అమ్మవారిని ధ్యానించడం వల్ల ఏకాగ్రత బాగా ఉంటుందని విశ్వాసం.
కాత్యాయనీ దుర్గాదేవి"," నవదుర్గల్లో ఆరో అవతారం. నవరాత్రుల్లో ఆరవ రోజైన ఆశ్వీయుజ శుద్ధ షష్ఠి నాడు ఈ అమ్మవారిని పూజిస్తారు భక్తులు. అమరకోశం పార్వతీదేవికి ఇచ్చిన రెండో పేరు కాత్యాయనీ. శాక్తేయంలో ఈ అమ్మవారిని శక్తి, దుర్గ, భద్రకాళి, చండికల అపర అవతారంగా భావిస్తారు. పతంజలి రాసిన మహాభాష్యంలో కాత్యాయనీ అమ్మవారిని దుర్గదేవిగా వర్ణించారు. ఇది క్రీ.పూ రెండో శతాబ్దంలో రాశారు.
అక్కినేని అఖిల్
అక్కినేని అఖిల్ (జననం. ఏప్రిల్ 8 1994) భారతీయ సినిమా నటుడు. ఆయన తెలుగు సినిమా పరిశ్రమలో నటునిగా ఉన్నాడు. అతడు ప్రముఖ సినిమా నటులైన అక్కినేని నాగార్జున మరియు అమల అక్కినేని ల కుమారుడు. ఆయన సినీ పరిశ్రమలో తన బాల్యంలోనే ఒక తెలుగు హాస్య సినిమా అయిన సిసింద్రీ తో ప్రారంభించాడు. అప్పటికి అతని వయస్సు ఒక సంవత్సరం. అఖిల్ ఏప్రిల్ 8, 1994 న కాలిఫోర్నియా లోని సాన్ జోస్ లో జన్మించాడు. ఆయన అక్కినేని నాగార్జున మరియు ఆయన రెండవ భార్య అయిన అమల అక్కినేని లకు జన్మించాడు. నాగార్జున యొక్క మొదటి భార్య కుమారుడైన అక్కినేని నాగచైతన్య కూడా తెలుగు సినిమా నటుడే. ఆయన ప్రముఖ నటుడు మరియు దర్శకుడు అయిన అక్కినేని నాగేశ్వరరావు యొక్క మనుమడు. ఆయన తన తండ్రివైపునుండి తెలుగు వారివైపు, తల్లి నుండి బెంగాలీ మరియు ఐరిష్ వారసుడు.
ఆయన చైతన్య విద్యాలయ లో విద్యను ప్రారంభించాడు. తరువాత ఆస్ట్రేలియా లో చదువును రెండేళ్ళపాటు కొనసాగించి తిరిగివచ్చి హైదరాబాదులోని ఓయాక్రిడ్జ్ ఇంటర్నేషనల్ పాఠశాలలో పూర్తిచేసాడు. ఆయన తన 16 వ యేట నుండి సినీ ప్రస్థానంలోనికి అడుగుపెట్టాలని నిర్ణయించుకున్నాడు. అతడి తండ్రి కోరిక ప్రకారం బిజినెస్ మేనేజిమెంటులో చేరడానికి బదులు న్యూయార్క్ నందలి లీ స్ట్రాస్‌బెర్గ్ థియేటర్ అండ్ ఫిల్ం ఇనిస్టిట్యూట్ లో నటనా కోర్సులో చేరాడు.
అఖిల్ మొట్టమొదట సినీరంగంలో శివనాగేశ్వర రావు యొక్క సినిమా సిసింద్రీ (1995) లో ప్రధాన పాత్ర పోషించాడు. ఈ చిత్రంలో ఒక సంవత్సర బాలునిగా నటించాడు. ఈ చిత్రం ఆంగ్ల హాస్య చిత్రం అయిన "బేబీస్ డే అవుట్" ఆధారంగా తీయబడినది. ఈ చిత్రంలో ఒక బాలుడు ఇంటి నుండి తప్పించుకొని అనేక ఒడిదుడుకులతో, హాస్య సన్నివేశాలతో ఇంటికి చేరే వరకు ఉంటుంది. ఈ సినిమా మంచి సమీక్షలను పొందింది. ఆ తరువాత అఖిల్ బాలునిగా ఏ చిత్రంలోనూ నటించకుండా చిత్ర పరిశ్రమకు దూరంగా ఉంటూ తన చదువు కొనసాగించాడు. 2010లో ఆయన తన తండ్రి యొక్క "నాగ్ కింగ్స్ టీమ్" క్రికెట్ లో ఆడాడు. ఈ క్రికెట్ మువీ ఆర్టిస్ట్ అసోసియేషన్ కొరకు నిథులు సమకూర్చడానికొరకు టాలీవుడ్ ట్రోఫీ పేరుతో నిర్వహింపబడినది. ఆ ఆటలో వెంకీ వారియస్ టీం పై ఆయన అర్థ సెంచరీ చేసాడు. ఆ ఆటలో మ్యాన్ ఆఫ్ ది మ్యాచ్ ,మరియు మ్యాన్ ఆఫ్ ద సిరీస్ టైటిల్స్ ను కైవశం చేసుకున్నాడు. ఆయన చేసిన అత్యధ్బుత ప్రదర్శన వల్ల 2011 లో సెలబ్రిటీ క్రికెట్ లీగ్ లో తెలుగు వారియర్స్ తరపున ఆడుటకు ఆహ్వానించారు. ఈ టోర్నమెంటులో ఆడి 2015 ఎడిషన్ లో కెప్టెన్ గా ఆ జట్టుకు నాయకత్వం వహించాడు.
2014లో ఆయన విక్రం కుమార్ దర్శకత్వంలోని మనం చిత్రంలో చివరి సన్నివేశంలో కనిపించాడు. ఈ చిత్రం అక్కినేని కుటుంబ సభ్యులతో వివిధ తరాలవారితో కూడినది. ఈ చిత్రం 2014 లో తెలుగు చలన చిత్ర పరిశ్రమలో అధిక లాభదాయకమైనది. ఇది ఉత్తమ చిత్రంగా ఫిలిం ఫేర్ పురస్కారంతో పాటు అనేక పురస్కారాలను పొందింది. ఆయన ప్రసిద్ధమైన వ్యాపార ప్రకటనల అడ్వర్‌టైజ్ మేంట్స్ లో కల్కి కొచ్చిన్ తో కలసి కార్బన్ ఫోన్, మౌంటైన్ డ్యూ మరియు టైటాన్ వాచ్ లలో నటించాడు. ఆయన మొదటి సినిమా కోసం అనేక కథలను అనేక దర్శకుల నుండి విని వి. వి. వినాయక్ యొక్క చిత్రంలో నటించడానికి అంగీకరించాడు. ఆ చిత్రం అఖిల్ (2015). ఈ చిత్రంలో నటించడానికి తయారవ్వడానికి ఆయన తాన వ్యక్తిగత స్టంట్ శిక్షకునిగా కిచ్చాను ఎంపిక చేసుకొని థాయిలాండ్ లో రెండు నెలకు శిక్షణ పొందాడు.
యాది (నాటిక)
యాది (నాటిక) ఉషోదయ కళానికేతన్ వారి ఆధ్వర్యంలో ప్రదర్శించబడుతున్న సాంఘీక నాటిక. దీనికి రచన, దర్శకత్వం చెరుకూరి సాంబశివరావు. రైతులు పడుతున్న కష్టాలను కళ్లముందుంచిన ఈ నాటిక తెలుగు రాష్ట్రాల్లోని వివిధ పరిషత్తులలో పాల్గొని వివిధ అంశాలలో బహుమతులను సాధించింది.
ప్రస్తుతం పాలకుల విధానాలతో రైతులు చాలా ఇబ్బందులు పడుతున్నారు. చాలామంది రైతులు కష్టాలు పడలేక ఆత్మహత్యలు చేసుకుని చనిపోతున్నారు. చావే సమస్యకు పరిష్కారం కాదని, సమస్యలు వచ్చినప్పుడు భయపడి పారిపోకుండా పోరాడి గెలవాలి అనేది ఈ నాటిక సారాంశం.
శివనాగేశ్వరరావు
శివనాగేశ్వరరావు తెలుగు సినిమా దర్శకుడు. ఆయన తన 23 వ యేట సినీ సినీపరిశ్రమలో అడుగు పెట్టాడు. ఆయన మొదట అసిస్టెంటు డైరక్టరుగా రామ్ గోపాల్ వర్మ వద్ద పనిచేసాడు. ఆయన మొదటి సినిమా మనీ.
ఆయన గుంటూరు జిల్లాకు చెందిన ఉప్పలపాడు గ్రామంలో జన్మించాడు. ఆయన గుంటూరులోని హిందూ కళాశాలలో గ్రాడ్యుయేషన్ పూర్తిచేసాడు. ఆయనకు బాల్యం నుండి చిత్రపరిశ్రమలో చేరాలనే ఆసక్తి ఉండేది. తన 23వ యేట తెలుగు చలనచిత్ర పరిశ్రమలో చేరుటకు 1979లో చెన్నై వెళ్లాడు. ఆరు నెలల వరకు యిబ్బందులు పడ్డాడు. జీవనాన్ని కొనసాగించుట కొరకు బుర్రిపాలెం బుల్లోడు మరియు సన్నాయి అప్పన్న చిత్రాలలో అనధికారిక జూనియర్ ఆర్టిస్టుగా నటించాడు. వారు మూడు రోజులకు 100 రూపాయలు యిచ్చేవారు. తరువాత ఆయన ఒక కార్యాలయంలో అకౌంటెంట్ గా జాయిన్ అయ్యాడు. ఘట్టమనేని కృష్ణ నటించిన అమ్మాయికి మొగుడు మామయ్యకి యముడు చిత్రానికి దర్శకత్వ విభాగంలో పనిచేయాల్సిందినా త్రిపురనేని చిట్టిబాబు కోరాడు. ఆ చిత్రం పూంపుహార్ బ్యానర్ పై కరుణానిథి నిర్మిస్తున్నది. ఆయన మధుసూదరరావు, లెనిన్‌బాబు, సి.ఎస్.రావు, ఎస్.ఎ.చంద్రశేఖర్ వంటి దర్శకుల వద్ద పనిచేసాడు. క్రాంతికుమార్ వద్ద స్వాతి చిత్రం నుండి ఆరు సంవత్సరాలు పనిచేసాడు.
దొంగాట (2015 సినిమా)
దొంగాట 2015 లో విడుదలైన క్రైం తెలుగు హాస్య చలన చిత్రం. దీనికి వంశీకృష్ణ దర్శకత్వం వహించాడు. ఈ చిత్ర కథను మోహన్ భరధ్వాజ మరియు వంశీకృష్ణ రాసారు. బుర్రా సాయిమాధవ్ సంభాషణలు రాశాడు. ఈ చిత్రాన్ని మంచు లక్ష్మి స్వయంగా మంచు ఎంటర్‌టైన్‌మెంటు బ్యానర్ పై నిర్మించింది.
జీవితంలో ఏదైనా చెడ్డ పని చేసి అయినా సెటిల్‌ అయిపోవాలని చూసే వెంకట్‌ (శేష్‌), విజ్జు (మధు), కాటంరాజు (ప్రభాకర్‌) కలిసి శృతి (లక్ష్మీ) అనే ఓ సినిమా హీరోయిన్‌ని కిడ్నాప్‌ చేస్తారు. ఆమె తల్లి (పవిత్ర) దగ్గర్నుంచి పది కోట్లు డిమాండ్‌ చేస్తారు. మరి వారు ప్లాన్‌ చేసినట్టుగానే ఆ పది కోట్లు వారి చేతికి వస్తాయా, రావా అనేది పాత సినిమాలవలె సెటప్‌ పాతదే అయినా కానీ ట్రీట్‌మెంట్‌ పరంగా కొత్తదనం అందించారు. ఎక్కడికక్కడ ట్విస్టులతో ఈ క్రైమ్‌ కామెడీని ఎంటర్‌టైనింగ్‌గా నడిపించారు. మధ్యలో సెంటిమెంటల్‌ టచ్‌ ఇవ్వడం కూడా జరిగింది.
అనుమోలు సుశాంత్
అనుమోలు సుశాంత్ తెలుగు సినిమా నటుడు. ఆయన ప్రముఖ నటుడు అక్కినేని నాగేశ్వరరావు మనుమడు. అక్కినేని నాగార్జున కు మేనల్లుడు. ఆయన ప్రముఖ తెలుగు సినిమా నటులైన యార్లగడ్డ సుమంత్ కుమార్, అక్కినేని నాగ చైతన్య మరియు అక్కినేని అఖిల్ యొక్క బంధువు. ఆయన తండ్రితరపున తాతయ్య అయిన ఎ.వి.సుబ్బారావు కూడా చిత్రపరిశ్రమకు చెందినవాడు. ఎ.వి.సుబ్బారావు ప్రసాద్ ఆర్ట్ పిక్చర్స్ బ్యానర్ పై సుమారు 25 చిత్రాలకు 1970 నుండి 1980 వరకు నిర్మాతగా ఉన్నారు.
సుశాంత్ హైదరాబాదుకు తీసుకొని రాబడినాడు. ఆయన అనుమోలు సత్య భూషణరావు మరియు అక్కినేని నాగసుశీలలకు జన్మించాడు. హైదరాబాదులోని హైదరాబాద్ పబ్లిక్ స్కూలు లో విద్యాభ్యాసం చేసాడు. ఇంటర్మీడియట్ విద్యను గౌతమి జూనియర్ కళాశాలలో పూర్తిచేసాడు. ఆయన ఉర్బానా-చాంపైన్ లోని యూనివర్శిటీ ఆఫ్ ఇల్లినాస్ నుండి ఎలక్ట్రికల్ ఇంజనీరింగులో బి.ఎస్. పూర్తిచేసాడు. ఆయన యునైటెడ్ టెక్నాలజీస్ లో ఎలక్ట్రికల్ ఇంజనీరుగా నటునిగా ప్రవేశించక ముందు ఉద్యోగం చేసాడు. ఆయన తన కజిన్ అయిన నాగచైతన్యతో పాటుగా ముంబై లోని క్రియేటింగ్ కారెక్టర్స్ ట్రైనింగ్ స్కూలులో నటనపై శిక్షణ పొందాడు.
సుశాంత్ 2008 లో కాళిదాసు చిత్రం ద్వారా చిత్రరంగంలోకి అడుగు పెట్టాడు. ఈ చిత్రం శ్రీనివాస్ చింతలపూడి మరియు నాగసుశీల చే శ్రీనాగ్ కార్పొరేషన్ బ్యానర్ పై నిర్మించబడినది. ఈ చిత్రాన్ని అన్నపూర్ణ స్టుడియోస్ సమర్పించింది. ఈ చిత్రంలో సుశాంత్ తమన్నాతో జంటగా నటించాడు. ఈ చిత్రానికి జి.రవిచరణ్‌రెడ్డి దర్శకత్వం వహించాడు.
తరువాతి చిత్రం పేమకథతో కూడిన కరెంట్ 2009 లో విడుదలైంది. ఈ చిత్రానికి సంగీతాన్ని దేవి శ్రీ ప్రసాద్ సమకూర్చారు. ఈ చిత్రాన్ని సూర్య ప్రతాప్ దర్శకత్వం వహిస్తే స్నేహా ఉల్లాల్ కథానాయకిగా నటించారు. ఈ రెండు చిత్రాలలో సుశాంత్ నాట్య మరియు ఫైటింగ్ నైపుణ్యాలలో అభినందించబడ్డాడు.
సుశాంత్ మూడవ సినిమా అడ్డా వినోదాత్మక చిత్రం. ఈ చిత్రాన్ని జి.కార్తీక్ రెడ్డి దర్శకత్వం వహిస్తే అనోప్ రూబెన్స్ సంగీతాన్ని సమకూర్చారు. ఆయనకు సహ నటిగా లవ్‌లీ చిత్రంతో రంగప్రవేశం చేసిన నటి షాన్వి నటించింది. ఈ చిత్రాన్ని మొట్టమొదటి సారిగా సూపర్ స్టార్ నారార్జున మార్చి 18, 2013న విడుదల చేసాడు. ఈ చిత్రం యొక్క టైటిల్ సాంగ్ ను ఏప్రిల్ 7,2013 న హైదరాబాదులో ఐ.పి.ఎల్ మ్యాచ్ జరుగుతున్న సందర్భంలో చిత్రీకరించారు. ప్రచార వీడియోలను తరువాత ప్రారంభించారు. అత్యధిక అంచనాలతో అడ్డా విడుదలైనా అనుకున్న స్థాయిలో ప్రజాదరణ పొందలేకపోయింది. కాని సుశాంత్ నటనా నైపుణ్యానికి అభినందించబడ్డాడు.
అనుమోలు వెంకటసుబ్బారావు
అనుమోలు వెంకటసుబ్బారావు తెలుగు సినిమా నిర్మాత.
ఆయన 1925లో ఆంధ్రప్రదేశ్ లోని పునాదిపాడులొ జన్మించాడు. ఆయన ప్రసాద్ ఆర్ట్ పిక్చర్స్ అనే చిత్ర నిర్మాణ సంస్థకు నేతృత్వం వహించాడు. ఈ సంస్థ బ్యానర్ పై 26 సినిమాలను నిర్మించాడు.
నవజీవన్ ట్రస్టు
నవజీవన్ ట్రస్టు భారత దేశము లోని అహ్మదాబాద్ అధారిత ప్రచురణ సంస్థ. దీనిని 1929 లో మహాత్మా గాంధీ ప్రారంభించాడు. ఈ సంస్థ ఆంగ్లం, గుజరాతీ, హిందీ మరియు యితర భాషలలో యిప్పటి వరకూ 800కి పైగా పుస్తకాలను ప్రచురించింది.
ప్రారంభంలో నవజీవన్ అనేది మహాత్మా గాంధీ ప్రచురించిన వారపత్రికగా గుజరాత్ లో 1919 (సెప్టెంబరు 7) నుండి 1931 వరకు అహ్మదాబాదు కేంద్రంగా నడుపబడింది.
నవజీవన్ అనే పదానికి హిందీ గుజరాతీ మరియు యితర ఇండో ఆర్యన్ భాషలలో "ఒక క్రొత్త జీవితం" అని అర్థం.
ఈ పత్రిక ప్రారంభ ప్రకటనలో ఈ ట్రస్టు యొక్క లక్ష్యం ప్రజలలో శాంతిని పొంపొందించుటకు హింద్ స్వరాజ్ (ఇండియా కొరకు స్వరాజ్) తో పాటుగా ప్రజలను చైతన్యవంతులను చేయుటకు ఉద్దేశించబడింది. ఈ ట్రస్టు స్వచ్ఛమైన పద్ధతిలో వ్యవసాయదారులము మరియు కార్మికులకు విద్యావంతులను చేయుటకు రూపొంచించబడింది.
నవజీవనాన్ని నిర్వహించుటకు లక్ష్యాలను పరిపూర్ణపరచుటకు స్వరాజ్యం గూర్చి శాంతియుత జీవనాన్ని సాధించుటకు రూపొంచించబడిన వాటిలో ముఖ్యంగా: